Onddo berria euskal basoetan | Bizigiro | Berria\nErreka ondoan dauden egur usteletan topatu dute Pseudosclerococcum Golindoi onddoa. ARANZADI Tamaina handiagoan ikusi\nLehendik ere bazeuden basoetan, baina inork ez zituen mikroskopio parean jarri eta aztertu. Aranzadi zientzia elkartea horretan aritu da azken urteetan, eta, ikerketa egin ondoren, onddo genero berri bat zerrendatu eta izendatu dute: Pseudosclerococcum Golindoi. Aurkikuntzak badu bere garrantzia, topatu dutena ez delako espezie berri bat, genero bat baizik. «Lehenengo, familia dago; horren barruan, genero ezberdinak, eta, genero baten barruan, espezie asko egon daitezke; aurrez ere espezie berriak topatu izan ditugu, baina hau berezia izan da, genero berri bat baita». Joxepo Teres Aranzadi zientzia elkarteko mikologia saileko kidea da, eta onddo genero berria aurkitu duen taldean aritu da Ibai Olariaga mikologia saileko zuzendariaren gidaritzapean. Onddo genero berria topatzeak sekulako poza sortu diela azaldu du, eta gustura daudela aurkikuntzarekin.\nAzken urteetako aurrerapen teknologikoekin laborategietan espezie berriak sortzen ari dira, baina mendian onddo genero berri bat topatzeak «poz handiagoa» ematen duela dio. 2006. urte amaieran topatu zuten, lehenbiziko aldiz, onddo txiki eta beltza: Aizarnazabalen (Gipuzkoa) dagoen Altzolaras erreka bazterrean, usteltzen hasia zegoen egur zati baten azpialdean. Onddoa ikusi, eta ez zuten jakin zehazten zein perretxiko mota zen. «Bagenekien zein taldetakoa zen, baina ez generoa eta espeziea; jaso genuen, zehaztu gabe zer zen, eta mikologian aditua den espezialista batekin kontrastatu genuen». Hark ere ez zuen jakin zein espezie eta generotakoa zen topatutako onddoa.\nTeresek dioenez, batzuetan onddoak behin bakarrik azaltzen dira, eta, horregatik, Aranzadiko mikologoek landa lanak egiten eta bilatzen jarraitu zuten. Bi urtez ez zuten onddo hori berriz ere topatu, baina Pagoetako parke naturalean ikusi zuten berriz ere bueltan, Aiako (Gipuzkoa) Agorregi burdinolaren inguruko baso mistoko mendi erreka baten ertzean. Berriz ere usteltzen ari zen egur zati batean. Hiru milimetro inguruko diametroa duen onddo beltz txikia jaso zuten, eta berriz ere aztertu. Berriz ere ez zuten sailkatzerik izan inongo generotan, «eta deskribatu gabe» egon zitekeela ondorioztatu zuten. Hau da, onddo horren bereizgarriak zein ziren idatzi eta aztertu gabe egongo zirela. Hori izan zen Aranzadiko mikologia saileko kideen hurrengo lana, ikerketarekin jarraitzea.\n2015. urte inguruan laborategian landatu zuten onddoa, eta urtebete inguru ondoren jaso zuten. DNA azterketak egin zituzten, eta baieztatu ahal izan zuten genero berri bat zela zientziarentzako. Deskribapena egin, eta txostena komunitate zientifikoari bidali ondoren onartu zuten mikologiako genero berri gisa. Sclerococcum generoko generoaren antza zuen, eta horregatik da izenaren lehen zatia Pseudosclerococcum. Bigarren zatia golindoi da, eta Aranzadi zientzia elkarteko Jose Luis Albizu mikologo beteranoari omenaldi egiteko jarri diote, Zarauzko (Gipuzkoa) Golindo baserrikoa baita bera. Izen zientifikoa badu onddoak, baina orain arrunta falta zaio.\nNongoa den zehaztu\nDeskribatu dute generoa, izendatu, eta onddoa zein eremutan topatu ohi den zehaztu ondoren, bere hedapena zenbatekoa den aztertuko dute Aranzadiko mikologoek. Oraingoz badakite zein testuingurutan agertu ohi den, baina non gehiago topatu daitekeen aztertzen ari dira. «Badakigu hemengo erreka inguru eta baso mistoetan espezie tropikalak egon badaudela; duela milaka urte beste klima aldaketa bat egon zen, eta egoera berrira egokitu ziren espezie batzuk. Ez dakigu, baina, onddo hau eremu tropikaletan aurkitu daitekeen».\nOnddoa non gehiago egon daitekeen jakiteko, landa lanak egiten jarraituko dute mikologoek. «Gehiago begiratuko dugu, ziurrenik». Hala ere, irteera horietan perretxiko espezie gehiago topatuko dituztela uste du Teresek. Azken batean, txikiak diren onddo asko oraindik topatu gabe baitaude, eta apurka agertuz joango direla pentsatzen du.


PLAST & CO\nEtiketak: antzerkia adin guztiak familiarra 800 1200\nEMANALDIAREN IZENBURUA: PLAST & CO\nEMANALDI MOTA: Antzerki familiarra\nEstrespean bizi den gizon batek, hiri zaratatsu eta iskanbilatsua mendian galdurik dagoen baserri baten ordez aldatzea erabakitzen du. Bertan, hainbeste behar duen bakea topatu nahi du baina baserria ez da berak uste bezain lasaia. Bere barnean izaki bitxi batzuk bizi dira eta ez dute haien etxea usteko inolako asmorik. Plast jaunaren kontra ari dira lehia bizian, izan ere, "Plast & Company"-ren jabeak haien etxea plastiko nazkagarriz bete du.\nNon sartu da Nikaxio? Eta garrantzitsuena... Nola konponduko dituzte etxe honen apopiloek arazo guzti hauek?\nPREZIOA: 850 € (Bez ez dago barne)


2019-10-16 - Urola Kostako Hitza : Urola Kostako Hitza\nUrola Kostatik Madrilera, pentsio duinak aldarrikatzera\nPentsio duinen alde Madrilen egin den mobilizazioan izan dira Azpeitiko, Zestoako eta Zumaiako hainbat pentsiodun. Zumaiako Iparra asanbladako gazteak ere Madrilera joan dira herriko pentsiodunei babesa agertzera.\nEkimen berriak, oinarriei eutsiz\nEkonomia Alternatibo eta Solidarioen 6. Azoka egingo dute larunbatean, Zarautzen. Guztira, 23 postu jarriko dituzte; zuzeneko musika eta mural margoketa ere izango da.\nSare sozialak eta Interneta "seguru eta egoki" erabiltzeko formazio saioak antolatu ditu Azkoitiko Udalak\nOstiraletik azaroaren 19ra bitartean, mugikorren eta sare sozialen erabileraz, kontrolaz eta zibersegurtasunaz haursnartuko dute eta arazoei aurre egiteko estrategiak plazaratuko dituzte. Lau saio egingo dituzte, nerabeei, gazteei eta gurasoei zuzenduta.\nYurre Peñagarikano: "Herri handietan baino askoz hobeto bizi da jendea herri txikietan"\nHerri Txiki Adimentsuak jardunaldia egin berri dute Beizaman, herri txikien garapenerako aukerak aztertzeko. Peñagarikanok parte hartu zuen bertan, eta saioan landutakoa izan du hizpide.\nBat eginik Zarautzen bularreko minbiziaren aurka\nAECC elkarteko kideak Lege Zaharren enparantzan elkarretaratu dira arratsaldean, Zarauzko udal talde guztietako ordezkariak bidelagun zituztela, zapi, begizta eta puxika arrosekin.\nTxakurren inguruko kexak direla eta, Zumaiako Udalak ordenantzan jasotakoa gogorarazi nahi die txakur jabeei\nAzken aldian Zumaiako Udalak kexa ugari jaso ditu txakurren inguruan.\nPlazako obrak direla-eta tokiz aldatuko dituzte Orioko hainbat jarduera\nArroagoian azaroaren 16an egingo den bertso afarirako txartelak, salgai\nBertso afaria izango da Arroagoian azaroaren 16an, eta dagoeneko eros daitezke txartelak 25 euroren truke. Maddalen Arzallusek eta Aitor Salegik kantatuko dute afarian, eta ondoren, DJ pajaritok girotuko du gaua. Azaroaren 13a izango da afarirako txartelak erosteko azken eguna.


2014-05-21, xakeko asteko kronika.\n(2014ko maiatzaren 21ean).\nEUSKAL XAKE FEDERAKUNTZAKO ZUZENDARITZA BATZORDEAREN BILERA.\n2014ko ekainaren 8an izanen da, Bergarako Udaletxean, bi saiotan. Goizean, eguerdiko 12etatik arratsaldeko ordu biak arte. Arratsaldean, 5etatik 7ak arte.\nGaiak: Egindako jarduerak eta aurreikusitakoak; kirol eta ekonomiari buruzko informazioa; sustapena eta teknifikazioa; teknikoen prestaketa; FEDA eta CSDko Txapelketak; eskari-galderak.\nAsteburu honetan hastekoak dira. 2014ko maiatzaren 24an, 25ean eta 31n, Gasteizko Mendizorrotzako Beti Jai pilotalekuan, Euskadiko Eskolarteko XXXIII. Kirol Jokoetako Finalak jokatuko dira, banakako alebin eta infantil mailetan eta taldekako infantil mailan.\n2014ko ekainaren 8an, goizeko 10etan, Bergarako Udaletxeko ekitaldi aretoan, Tximista Xakeko Euskadiko Banakako Txapelketa jokatuko da. 5 minutuko partidak izanen dira eta 10 txanda. Xakelari tituludunek eta lurraldeetatik sailkatutakoek parte hartzeko eskubidea dute. Maiatzaren 24ra arteko epea dute parte hartzea baieztatzeko. Sariak izanen dira.\n”Isidro Deuna” Nazioarteko XVI. Xake Txapelketa 2014ko ekainaren 1ean jokatuko da, Bizkaiko Derio herrian. Kultur Birika izeneko lokalean izanen da, Kiroldegiaren ondoan. 20-25 minutuko partidak izanen dira eta goizeko 9etan hasiko da. Sari ugari izanen ditu (txapeldunarentzat 400 euro eta txapela, adibidez). Izena emateko: “derioxaketaldea@gmail.com”.\n2013an, XV. Xake Txapelketan, Alberto Andres Gonzalez asturiarra nagusitu zen.\nInformazioa: “http://derioxaketaldea.wordpress.com/2014/05/07/bases-y-premios-del-xvi-open-de-ajedrez-san-isidro-derio-del-1-de-junio-2014/” webgunean.


2. GAIA - IRITZI PUBLIKOA - KOMUNIKAZIOAREN TEORIAK\n2. GAIA - IRITZI PUBLIKOA\nEscrito por KomunikazioaTeresa el 14-02-2018 en Komunikazioa. Comentarios (0)\n·Nortzuk izan ziren Frankfut eskolako lau pentsalari nagusiak, eta ze diziplinatik zetozen?\nFrankfurteko eskola 1920 eta 1930eko hamarkadetan sortutako eskola marxista da. Eskolaren xede positibismoak eta materialismoak kutsatu gabeko marxismo bat garatzea izan zen. Eskolak sortutako ekarpenei eta korronten multzoari teoria kritikoa deitu zaio. Eskolako lau pentsalari nabarmenenak Max Horkheimer, Theodor W. Adorno, Jürgen Habermas eta Herbert Marcuse izan ziren eta filosofiako diziplina lantzen zuten.\nStuttgarten jaio zen 1895ean eta 1973an hil egin zen Nuremberg-en. Filosofo eta soziologo alemaniarra izan zen. Frankfurteko eskolako ordezkari nagusietakoa izan zen. Bertan, baloreen analisi kritikoa eta gizarte modernoko jatorriari buruzko hainbat ikerketa egin zituen.\nFrancfort del Main-en jaio zen 1903an eta Suitzan hil egin zen 1969an. Filosofo, soziologo eta musikologo alemaniarra izan zen. Frakfurteko eskolan teoria kritikoa deituriko korrontean parte hartu zuen eta bertan filosofia ikasgaia erakutsi zuen baina nazismoaren garaian Parisera ihes egin zuen.\nDüsseldorf, Alemanian jaio zen 1929an. Soziologo eta filosofo alemaniarra da eta 1955-1959 urte bitartean “instituto de Investigacion Social de la ciudad”-en lan egin zuen. Filosofia irakatsi zuen Heidelberg-en eta soziologia Frankfurt-en. 1971tik 1980ra Starnberg-en “Instituto Max Planck”-eko zuzendaria izan zen. Lortu duen azkeneko saria “Holberg Saria” izan da, 2005ean lortu zuena.\nBerlinen, Alemanian 1898an jaio zen eta 1979an Starnberg en hil zen. Filosofo eta soziologo alemana izan zen. Bere lanek eragin handia izan zuten “ezkerreko alderdi berri” estatubatuarrean eta oso ospetsua bihurtu zen hirurogeiko hamarkadan ikasle errebolten artean.


Galder Perezek eta Maisha MCek irrati-antzerki ikastaro bat gidatuko dute Bilbon | Hitzen uberan\n← “Moskuko urrea” liburuaren aurkezpena\nIolanda Zuñigaren “Post-it bizitzak” mintzagai →\nGalder Perezek eta Maisha MCek irrati-antzerki ikastaro bat gidatuko dute Bilbon\nIrratiak eta antzerkiak harreman estua izan dute espresiobideen historian. Irrati-antzerkia izan bada nolabaiteko azpigenero bat, Beckett edo Artaud bezalako egileek idatzi izan zituzten irratirako pentsatutako antzezlanak, eta irratiak ere egin izan du tarteka salto oholtzara. Galder Perez teatro-idazle, zuzendari eta aktoreak irrati-antzerki ikastaroa eskainiko du apiriletik aurrera BilbaoArten, Maisha MCrekin batera.\nApirilaren 10a bitarte eman daiteke izena, Galder Perezek eta Maisha MC konposatzaile eta DJak elkarrekin eskainiko duten irrati-antzerki ikastaroan. Ikastaroa bera apirilaren 22tik maiatzaren 27ra izango da, arratsaldeko 18:00etatik 21:00etara BilbaoArteko instalazioetan. Izen emateak 70 euroko prezioa izango du (50 euro ATAE-ko, BilbaoEszenako, BilbaoArteko, Artekaleko eta ADDE-ko bazkideentzat). Ikastaroa euskara hutsez izango da, eta antzezleei, esatariei, musikariei, teknikariei eta gidoilariei zuzendua egongo da.\nGalder Perezek berak eman dizkigu argibideak, galdera pare honi erantzunda:\nZein da lantegi honen filosofia? Ze gogotik sortu da?\nMaisha eta biok, P6ko antzerki estreinaldi batean, elkar ezagutu genuenetik sekulako fletxazo artistikoa izan genuen. Elkarrekin aritu gara ‘Fausto, herritar eredugarri’ antzezlanean beste taldekide guztiekin batera. Baina sekulako gogoa eta beharra dugu elkarrekin gauza gehiago egin eta sortzeko. Horretarako 2GUNBros bikote artistikoa sortu dugu eta hauxe izango da gure lehenengo esperientzia irekia. Maisha musika mundutik dator batez ere, zinean ere aritzen da, neure kasuan antzerkian bereziki, baina irrati munduan luze aritutakoa. Hortaz, bion disziplina nagusiak elkartu nahi ditugu eta jolasa, inbestigazioa proposatu. Gure planteamendu nagusia sormena da eta hortik dator laborategi izaera bera. Guk gure aldetik parte hartzaileentzat antzerkia, gidoia, soinua, musika, zarata eta abar guztien gaineko tresnak eman nahi dizkiegu, baina gero planteatzen duguna guzti hori martxan jartzea da, soinu sormena lantzea, bakoitzak beretik nahi/ahal duenetik eta gero denak elkarrekin… Horretarako ere gonbidatu ezberdinak izango ditugu soinua, hitza eta sormenaren alor ezberdinetara gerturatzeko, ezagutzeko, barneratzeko eta esploratzeko. Bidaia modukoa da planteatzen duguna, bidaia irekia, hitzekin eta soinuarekin sortu eta eraikitzeko, auskalo nora eramango gaituen, gogotsu gaude. Diziplina ezberdinak uztartuko ditugu hortaz soinua, hitza, antzerkia, zarata eta musikaren inguruan. Horretarako oso leku aproposa izango da Bilboarte, bertan gauzatuko baita laborategia. Hantxe arte plastikoa lantzen da bereziki, baina ikusentzuteko sortzaileak badabiltza ere. Gainera, irrati antzeki laborategi hau ez da gela bakar batean garatuko, Bilboarte bertako espazio ezberdinetan gauzatuko da, egun bakoitzean landu nahi dugun edukien arabera hobekien egokitzen zaion espazioan gauzatuko baita aste bakoitzeko esperientzia.\nIrratia eta antzerkia, biak ala biak badirudi ez direla egun modan dauden bi arlo, ez direla egun jende gehien mugitzen duten espresiobideak… zer ekar dezake bietan batera murgiltzeak?\nEgia da irratia eta antzerkia modan ez daudela, baina modan ez daude gauzak egitea modan ere badago, kar-kar! Zalantzarik ez, ez dira jende gehien mugitzen dituen espresiobideak, bai ordea, sekulako aukerak ematen dituzten espresiobideak biak. Irudia nagusi da inongo zalantza barik, hedatuen dagoen espresiobidea da, hainbat forma ezberdinetan. Guk soinuari soilik erreparatu nahi diogu, soinuaren bitartez transmititu daitekeen horretan ikertu eta horrekin saiakera ezberdinak egin. Hotsak bizipenak ere badira, emozioak dira, trasmisio dira… Hori guztiari erreparatu nahi diogu. Ametsak kasurako hartuta, amets bat gogora ekartzen dugunean, irudiak nagusitzen zaizkigu berriz ere, eta zergatik ez horrenbeste hor jaso, bizi izan ditugun soinuak? Halako gauzak planteatu nahi genituzke ere; adibidez, soinua sentimenduetara eraman, hitzak direla eta askotan pentsamenduarekingehiago lotzen baita soinua. Irratia da azkenean soinua soilik igortzen duen iturria. Horri antzerkiko edukiak gehitu dizkiogu, aktoreen aldetik eta soinua sortzeko edozerrekin zein tresna konbentzionalekin, zein digitalarekin, zein aldez aurretik sortutako musikaren… Beraz, irudirik gabeko saiakera estetikoak izango dira, estetika hori entzumenak soilik jasotzekoa. Batzutan elkarrekin datozen iluntasuna eta isiltasuna nabigatzeko ozeano ederrak izango dira hortaz. Eta itsaso hauetatik irla ezberdinetara bidaia egiteko asmoa dugu. Hasi gara korrontearen soinua entzuten…\nGalder Perez Argian berriki egin dioten elkarrizketan\nHainbat kolaboratzaile ere izango dituzte bi ikastaroko gidariek. Hementxe duzue izena emateko informazioa:\n“Bilboko Udaleko Kultura eta Hezkuntza Sailaren esku dagoen Baliabide Eszenikoen Zentroak, euskaraz egingo den Irrati-Antzerkiari buruzko ikastaro intentsiboan izena emateko epea zabaldu du. Irrati bidez antzerkia egiteko modu tradizional arrakastatsuak gaurkotasuna berreskuratuko du, antzezleei, esatariei, musikariei, idazleei, gidoilariei eta sektoreko bestelako teknikariei zuzendutako laborategi horren bitartez.\nPrestakuntza Maisha MC konposatzaile eta DJ-ak eta Galder Pérez antzezle, zuzendari eta gidoilariak emango dute, baina, horrez gain, saioetan, hainbat diziplinatan adituak diren lau gonbidaturen laguntza izango dute, Ixiar García (diziplina anitzeko artista), Oihana Bartra (bertsolaria), Rufoh Beatbox (Euskadiko beatbox txapelduna) eta Kike Amonarriz (soziolinguista, umoregilea eta telebistako aurkezlea).\nIkastaroan landuko diren alderdien artean, ahotsa, soinua, gidoia, soinu giroa eta efektu bereziak, bat-batekotasuna, umorea eta irratiko generoak egongo dira. Horrela, irrati bidez antzezteko testuen idazketa, dramatizazioa edo lokuzioa bezalako gaietan sakonduko da. Halaber, irrati-antzerki pieza baten sorkuntzan soinuek eta musikak betetzen duten leku garrantzitsua aztertuko da.\nIkastaroa egiten den bitartean irrati-antzerkiko pieza bat sortu eta grabatuko da, eta, gainera zuzenean eskaini ahal izango da, sortzen diren piezak jasoko dituen blog-aren bitartez (http://2gunbros.tumblr.com/)


Alurr dantza taldea Esloveniako folklore jaialdira abiatu da — dantzan.eus\nHemen zaude: Hasiera › Hemeroteka › Alurr dantza taldea Esloveniako folklore jaialdira abiatu da\nAlurr dantza taldea Esloveniako folklore jaialdira abiatu da\nIbarrako 30 kide gonbidatu dituzte Maribor-eko haur eta gazteen festibalean parte hartzera\nLent Festibalak bi aste irauten du eta denetatik eskaintzen du: musika, kontzertuak, dantzak eta folklorea. Drava ibaiaren inguruan egiten diren ekitaldiak dira eta 15 eguneko bizitza kulturala zabaltzen da Maribor hiriburu osoan zehar\nAntolakuntzak Alurreko 30 pertsona gonbidatu ditu, musikariak (zuzenekoa izatea eskatzen dute), dantzariak, txoferrak eta laguntzaileak barne.\nLent Festibala, aurten, 15. aldiz ospatzen da eta bisitari asko erakartzen ditu, gehienbat duen egitarau zabal eta aberatsarengatik. Honen barnean, 10. aldia da Haur eta Gazteen Folklore Festibala antolatzen dela.\n400 ekitalditik gora antolatu dituzte eta milioi erdi bisitari espero dituzte Mariborren. Europako jaialdi guztien artean handienetarikoa da. Nazioarteko festibal multikulturaltzat hartuta dago eta makina bat sari jaso dituzte mundu osoan zehar.\nAlurrek bere dantza eta jantzi tradizionalenak emango ditu eta bertan gure kultura erakusteko aukera izango du. Aldi berean, besteen kulturetatik ikasteko aukera ere badute esku artean.


Japoniako arte-egonaldietan sortutako lanak ikusbide - Uribe kosta - Hiruka.eus\nErredakzioa 2019-06-11 11:44\nHiru artistak, Lorea Bilbao foru diputatuagaz, erakusketaren aurkezpenean. © BIZKAIKO FORU ALDUNDIA\nKAO. Lora, Sandia eta Printzesa deitzen da Bizkaiko Foru Aldundiak antolatutako erakusketa. Bertan, Bizkaiko hiru artistek Japonian igarotako arte egonaldian sortu zituzten lanak aurkeztu dituzte; egonaldia Ertibil-Bizkaia 2018 saria jaso ondoren gauzatu zuten. Hala, irailaren 1era bitartean, hiru artista hauen lanak erakutsiko dira Bilboko Berreginen Museoan: Maria Muriedas Diez (arte egonaldia Youkobo Art Spacen, Tokion egin zuen) Joshibi Tokioko Arte eta Diseinu Unibertsitatearekin lankidetzan; eta Maider Gonzalo Salceda eta Izaro Ieregi Gonzalez, arte egonaldia Studio Kuran, Fukuokan, egin zutenak.\nLorea Bilbao Euskara eta Kultura diputatuak, erakusketa aurkeztu zuen atzo, astelehenean, Ertibil 2018ko irabazleakaz batera: "Bizkaiko Foru Aldundiak bi egonaldi artistiko hauekin nahi duena da artistek bizitako esperientzien bitartez lana hobetzea eta garapen profesionala izatea, eta hala, kultura trukea sortzea. Azken finean, gauzak beste ikuspuntu batetik ikustea, artisten garapena lantzeko. Lurraldeko talentua sendotzeko eta hedatzeko beste ekimen bat da".\nMaria Muriedas Diezek, Maider Gonzalo Salcedak eta Izaro Ieregi Gonzalezek arte egonaldia 2018ko ekainean, uztailean eta abuztuan egin zuten, eta daborduko esperientzia berri horri esker sortutako lanak ikus daitezke Bilbon.\nDragoi formako makila hartu duen gizona, Maider Gonzalo Salceda artistaren erandioztarrarena: Japoniako egonaldian nagusiki Itoshima eta Fukuoka inguruetan ateratako argazkiez osaturiko lana ikus daiteke museoko paretetan eta baita bideo proiekzio bat ere. Egonaldian zehar, Maiderrek argazki batzuk inprimatu eta estudioko horma batean jarri zituen konposizio bat egiteko. Prozesu horren ondorioz, argazkiak eta espazioa lotzen hasi zen. Bere estudioa kaletik ikusten zen eta jendea estudiora sartzen zen bakoitzean hormaren aurrean argazkiak ateratzen zizkien. Paretak hondo lanak egiten zituen. Orain Berreginen Museoko erakusketan hondoaren gai horrekin jarraitzen duela ikusi daiteke.\nTxandal, Japan night album eta Miyako proiektuak, Izaro Ieregi Gonzalez artista getxoztarrarenak: Txandal izeneko lehenengo proiektuan bi pantailako bideo-instalakuntza dago. Aurretik egindako ariketen filmaketa eta argazki sesio ezberdinen jarraitze naturala da. Sei ekintzek koreografia bat osatzen dute. Miyako hiru pantailaz osatutako bideo-instalakuntza da. Fukuokako metroan zoriz ezagututako opera abeslari bategaz egindako lana da. Bukatzeko, Japan night album Izarok egindako hirugarren proiektua da; Japonian grabatutako bideo baten frame-tatik ateratako argazkiakaz egindako instalakuntza da.\nTriple X, Maria Muriedas Diez artista mungiarraren lana: Artistak bere belaunaldiko pertsonakaz topaketak izan ditu eta argazkigintzaren testuinguruan poseekin zerikusia duten zenbait jokaera aztertu ditu. Modu horretan performance egoera bat sortzen da, eta hortik proposamen gisa partitura bat hedatzen da, interpretatua izateko baldintzak ezartzen dituena. Prozesuaren praktika eraikitzen doazen alderdiak dira zuzentzea, men egitea edo zoria.\nProiektua 2015ean hasi zuen EHUn artearen eta bere belaunaldiaren inguruko pertsonakaz filmatutako argazkigintza-saioak egin zituenean. Aurten Japonian saioak errepikatu ditu ezaugarri berdinak dituzten pertsonakaz, baina kultura eta testuinguru ezberdinetakoak direnak hain zuzen ere.\nErandio (1994). Arte Ederren Gradua bukatu zuen EHUn 2016an. 2018an Arteko Ikerketa eta Sormen masterra egin zuen EHUn. Hirugarren saria jaso zuen Ertibil Bizkaia 2018 programan eta Japonian, Fukuokan, hiru hilabeteko egonaldia egin zuen horri esker. Bost erakusketa kolektibotan parte hartu du: 2019 Dime Dame Aire galerian; 2018 Ertibil Bizkaia; arte ederrak 2018 Zarautz; 2018 Bilakaera Okela sormen lantegian; 2016 Zabor zuria Arrasateko Kultur Aten eta Harriak, Eremuak programagaz.\nGetxo (1989). EHUn Arte Ederretan lizentziatu zen 2010ean. 2013an beste bi emakume artistakaz batera OKELA espazioa sortu zuen Bilbon. Erakusketa indibidualak egin ditu Ariz Dorre Etxean, Basaurin (2017); C.C. San Martin-en, Buenos Aires-en (2017) eta Chinese European Art Centre-n, Xiamen-en (2017). Bere lanak beste espazio batzuetan ere aurkeztu ditu: Bilboko Guggenheim Museoan (2017), NY Space-n, Manchester-en (2016) edo Getxoarten (2016). Egonaldi artistikoak egin ditu Bilbaoarte fundazioan (2016an Bilbon) eta Tabakaleran (2018an Donostian). 2018an Ertibil-Bizkaia ekimeneko bigarren saria irabazi zuen eta egonaldi artistikoa egin zuen Studio Kura-n, Japonian.\nMungia (1994). Euskal Herriko Unibertsitatean Arte Ederretako Gradua bukatu zuen 2016an, eta 2017an, unibertsitate berean, Arte Garaikideko, Teknologikoko eta Performatiboko masterra bukatu zuen. Argazkigintzan eta bideogintzan lan egiten du gehienbat. 2017an EHUko beka bat eskuratu zuen Renon (NV, AEB) egonaldi artistikoa egiteko, eta urte berean Getxoarten, Praktika Artistikoen Aretoan, ohorezko aipamena jaso zuen. Parte hartutako erakusketa kolektiboetan zehar Zabor Zuria erakusketa azpimarratu behar da, Jon Otamendik koordinatua eta Eremuakek antolatua Harriak programaren barnean 2016an, baita GALERIAK Oskola Parau izeneko erakusketa ere, OKELA Sormen Lantegiak sustatua Getxoarte 2018 ekimenean. Orain dela gutxi Ertibil-Bizkaia 2018ko lehenengo saria jaso zuenez Tokion, Japonian, egonaldi artistikoa egin du eta Getxoarte 2018 Aretoa saria eskuratu du.


Azeria oilategian - Iñaki Lazkano - Alea.eus\n"Oilategian sartu da azeria eta zepoan harrapatu du hanka".\nEsaten dute Francok dirutza egin zuela estraperloan. Antza denez, bere buruari ipinitako hilabetereko soldata nahikoa ez eta horrelakoetan ibili beharra omen zuen diktadoreak. Oinarrizko soldatari medaila ezberdinen meritu ekonomikoak batzen zizkion Caudilloak, ejertzito guztien jeneralak, behin eta berriro eta hala ere, ezin iritsi hilabete bukaerara (azken astean Esperanza Agirrek ere gogorarazi digu zein zaila den bere soldatarekin hilabeteko gastuei aurre egitea…).\nBesteentzat ziren debekuak eta legeak, bere diktadura gogorrean legez kanpo zebiltzanentzat, demokraziazaleentzat… Francisco aldiz lasai aritzen zen, oro-legegile izanik, idatzitakoa legea urratuz gero, hanka sartze txikiak lez zigorrik gabe geratzen ziren. Ez ziren Francoren delituak, Pakoren deskuidoak baizik: terreno batzuen salerosketak, urtegi baten eraikuntzan aurrekontu gorabeherak, oparitxo batzuen fakturak, emaztearen lepokoak…\nUrteen poderioz, berriz, eta debekuaren debekuaz, bere jarduna ere legez kanpo geratu zen herritar gehienen begietan, nahiz munduaren aurrean. Nahiz eta, beti bezala, horrela ikusi nahi ez zuenik, betaurreko beltzak ipini zituenik izan zen.\nHauts haietatik lokatz hauek eta Vascongadetan badugu Erregeren ordezkari eta Patxi zaharraren dizipulo iaioa den funtzionario debekuzalerik. Lanordu eta asteko egun guztietan zintzo-demonio aritzen dena euskal kutsua duen edozer legearen estarta estuenetan sarrarazten eta beti, legea ahoan, besteen ohiko jardunak legez kanpo uzten. Bera da konstituzioaren zaintzaile amorratuena eta lege bidegabeen suspertzaile sutsua.\nBaina oraingoan Patxi zaharrari bezala gertatu zaio, eta bere tranpan erori da: oilategian sartu da azeria, joan da oiloa lapurtzera eta zepoan harrapatu du hanka.\nAy Urkixo, sendabide eskasa zure hanka-sartzeak!


PAG 11/117 - TOTAL 1.401 Jabetzak\ntxaleta - Alguazas (Alguazas Zona de - Alguazas) , Eraikitako azalera 350m2, 900m2, 25m2, 5...\netxea - Sant Boi de Llobregat (Centre) , Eraikitako azalera 242m2, 19m2, 5 Gelak, 3 bainugelak,...\ntxaleta - Benicassim (La curva) , Eraikitako azalera 340m2, 804m2, 30m2, 5 Gelak, 2...\nHiri-lurra - Moncofar (Playa) , 299m2.\npisu - Barcelona (Dreta de l´Eixample) , Eraikitako azalera 83m2, 3 Gelak, 1 bainugelak, Igogailua.\nitsatsita - Cordovilla , Eraikitako azalera 264m2, 170m2, 35m2, 4 Gelak, 4 bainugelak,...\npisu - Barcelona (El Gòtic) , Eraikitako azalera 82m2, 3 Gelak, 1 bainugelak.\npisu - Barcelona (Sant Antoni) , Eraikitako azalera 87m2, 3 Gelak, 1 bainugelak, Igogailua.\netxea - Castellbisbal (CAN CAMPANYÁ) , Eraikitako azalera 250m2, 528m2, 17m2, 4 Gelak, 3...\ntxaleta - Cubas de la Sagra , Eraikitako azalera 414m2, 4 Gelak, 4 bainugelak, igerilekua.\npisu - Barcelona (L´Antiga Esquerra de l´Eixample) , Eraikitako azalera 104m2, 4m2, 4 Gelak, 1...\ntxaleta - Sant Antoni de Vilamajor (Al fou) , Eraikitako azalera 250m2, 1600m2, 40m2, 6...


Macao Itsasoko Osagarriak Laguntzailea (OAC) Prestakuntza eta prestazioak\nMacao Itsasoko Laguntza Elkartea (OAC)\nMacao Offshore Auxiliary Company (OAC) konpainia batek inbertsio pasiboaren egitura eskaintzen du, inolako zergak ordaindu beharrik gabe. Zerga-salbuespena mundu osoko sozietate ez diren sozietateen sozietateak edukitzea da. OAC batek ezin du merkataritza edo jarduera komertzial aktiboetan parte hartu. OACren akzio guztiak erabat atzerritarrak izan daitezke.\nBeste itsasoko konpainia mota bat "Macao Offshore Merkataritza Enpresa" (OCC) deitzen zaio. Offshore enpresa-jarduera mota guztiak egin ditzake.\nOAC-ak Xaoxen (SAR) Macao-ren Offshore Regime Legearen arabera arautzen dira. SARek OCC konpainia ere arautzen du. Zerga salbuespena baldintza hauek betetzen badira:\n1. Negozio transakzio guztiak moneta atzerrikoekin egiten dira (ez Macao moneta).\n2. Macao biztanleek ez dute negoziorik egiten OAC-rekin.\n3. Jabetzakoak ez dira Macao-n kokatuta edo erregistratuta.\nMacao Merkataritza eta Inbertsio Sustapenerako Institutua (aurrerantzean "IPIM") OAC guztiak arautzen eta gainbegiratzen ditu.\nMacao Macaia deitzen zen portugaldarrak kolonizatu zutenean. Txina penintsulan Portugalen 1999en kontrola hartu zuenean, izena Macao aldatu zen. Txinako Herri Errepublikan administratzen ari den bitartean, Macao autonomia handia dauka. Hau da jokoa aldarrikatzen duenaren arabera.\nMacao 2001en jokoa legeztatzeko lege bat onartu zuen. Horren ondorioz, joko casinos asko Macao ireki zuten 2002en. Interneteko jokoa legeak 2003-en aldarrikatu zuten. Lege mota hauek ez dira sekula Txinako penintsulan. Orain, Macao, Asiako jokoa da.\nMacao Offshore Auxiliary Company (OAC) batek onura hauek ditu:\n• Atzerriko jabeak: Atzerritarrek OAC baten akzio guztiak eduki ditzakete.\n• Ez dago zergak: OACek ez dute zergak ordaindu beharrik. Oharra: AEBetako egoiliarrek zergak ordaintzen dituzte beren munduko errenta osoak, beste herrialde batzuetako biztanleek bezala. Diru-sarrera guztiek beren zerga-agintariei jakinarazi beharko dituzte.\n• Pribatua: Erregistro publikoek ez dituzte jabe onuragarriak eta akziodunen izenak.\n• Zuzendari eta akziodun bakarra: Gutxieneko eskakizunak akziodun bat eta zuzendari bat pertsona AAC administratzailea izan daiteke.\n• Gutxieneko gutxieneko kapitala: Gutxieneko baimendutako kapitala oso txikia da.\n• English: Ingelesa hizkuntza ofiziala ez da. Hala ere, dokumentu guztiak ingelesez egin daitezke.\nItsasoko Laguntza Elkartea (OAC) izena\nOAC konpainiaren izenak ezin ditu Macao enpresako beste izenak antza hartu. Enpresaren izena ingelesez idatzi daiteke.\n"Macao Offshore Merkataritza" esaldiak OAC izenean sartu behar da. Bestela, "OAC" inizialak erabil daitezke.\nIPIM OAC guztien erregistroa maneiatzen du. Eskaeraren dokumentuak inbertsio-plan bat barne hartzen du, OACek bere akzioak dituen nazioarteko konpainiei buruzkoa. IPIM eskaera onartu ondoren, Offshore laguntzaile baimena igortzen du.\nEskaeraren egunetik hilabete batetara iraun dezake, Itsasoko Laguntza Laguntzailea jasotzeko.\nGutxieneko baldintza akziodun bat da OAC bat osatzeko. Edozein herrialdetako herritarrek akziodun izan daitezke eta ez dute Macao bizi beharrik. Hala ere, Macaoko biztanle izatera atzerriko akziodunak egoitza-oharra aldatu beharko du IPIMari.\nGutxienez zuzendari bat behar da OAC kudeatzeko. Beharrezko akziodun bakarra OACk berak kudeatuko duen zuzendari bakarra izan daiteke.\nEdozein herrialdetako herritarrek zuzendaritza izan dezakete. Pertsona fisikoek edo erakunde korporatiboek zuzendaritza egin dezakete. Erakunde korporatiboak edozein herrialdetan erregistratu daitezke. Egoiliarren zuzendariak ez dira beharrezkoak.\nEnpresako ofizial baten izendapena aukera da. Zuzendari batzuek konpainiaren agintaritza bat edo gehiago delegatu nahi dute lehendakaria edo diruzaina edo idazkaria.\nTokiko erregistratutako agentea OACek izendatu behar du. Agenteen bulegoko helbidea erabil daiteke OACren helbidea.\n25,000 MOP "Macaca Pataca" -en zenbatekoa gutxieneko baimendutako kapitala da. 2017eko uztailean zenbatekoa $ 2,500 USD baino gutxiagokoa zen.\nOAC batek ez du inolako zergak ordaintzen. Ez dago korporazioaren gaineko zerga, errentaren gaineko zerga, aberastasunaren gaineko zerga, kapital irabazi zerga, zigilu betebeharra, opari zerga edo ondarearen gaineko zerga. Enpresa berri guztien ordaindutako negozioen gaineko zerga ere salbuetsita dago. Hala ere, salbuespen hauek hiru baldintza hauen mende daude:\n1. Macao tokiko biztanleekin ez da negoziorik egiten.\n2. Ez dago negoziorik tokiko egoiliarren enpresekin.\n3. MOP moneta ez da inoiz erabiltzen negozioa egiten denean.\nMacao enpresa gehienek zerga salbuespena jasotzen dute lehen 200,000 MOP. 2017en uztailean, hau da, 25,000 USD baino gutxiagokoa. Ondorengo 100,000 MOP 9% zerga-tasa ordaintzen du. Zenbateko horren ostean, zerga 12% -an mantentzen da. Mundu mailako diru-sarrerak Macao-k zergak ordaintzen ditu, herrialde gehienek beren mugetatik kanpo lortutako errentak ez ditzaten.\nOACek bertako egoiliarrak kontratatzen baditu, Macau enplegatu gisa, langileek errentaren gaineko zerga ordaindu beharko dute beren soldataren arabera. Macao bizi ez diren urruneko langileak salmenten edo konpentsazioaren gaineko zergak ordaintzetik salbuetsita daude.\nErrentaren gaineko zerga salbuespena beste AAC-k existitzen ez diren egoiliarren kudeatzaile eta espezialistei dagokie. Lehen hiru urteetan langile hauek ez dute inolako zerga profesional ordaintzen (soldataren gaineko zergak). Atzerriko kudeatzaileek eta adituak Macao auzokide juridikoek izan behar dute salbuespen hau izateko.\nOharra: AEBetako zergadunek eta diru-sarreren gaineko zergak ordaintzen dituzten guztiek beren gobernuek diru-sarrera guztiak aldarrikatu behar dituzte.\nUrteko urteko kontuak IPIM-rekin aurkeztu behar dira, diru-sarreren iturriak ez baitziren Macauraino egiaztatzeko zerga salbuespenak izateko.\nJabea onuragarriaren izenak IPIM-rekin aurkezten dira OAC erregistratuz. Hala ere, haien izenak ez daude erregistro publikoetan.\nOAC bat erregistratzea hilabeteko inprimakia onar dezake.\nMacao apalategiak ez dira salgai.\nMacao Offshore Auxiliary Company (OAC) batek onura hauek ditu: atzerriko jabetza osoa, pribatutasuna, zerga-salbuespen osoa, akziodun bat eta gutxieneko zuzendaria pertsona bera izan daiteke, baimendutako dokumentu ingelesa eta gutxieneko kapital txikia.


Hausnartu saria irabazi du Xabi Aizpuruak. Bere ikerketa lanean udalerri euskaldunetako ikasleekin euskararekiko pertzepzio soziolinguistikoa nola landu aztertu du. Hasierazko hipotesi bi azpimarratu ditut nik: “sumatzen zen soziolinguistikako atalak ez duela pisu esanguratsurik DBHko Euskara eta Euskal Literatura ikasgaiaren barnean” eta “DBHko ikasleek gabeziak dituzte euren testuingurua soziolinguistikako ezagutzen bidez interpretatzeko”. Hasierako hipotesi horiek...\n“Sutondoko kontuak” liburuari buruz ari nintzen kazetari batekin. Eta galdetu zidan: Nori zuzendu diozu liburua? Ez nekiela erantzun nion; izan ere, ez diot galdera hori egin neure buruari. Edozein euskaldun/euskaltzale izan daiteke irakurle, ez dela espezialistentzako liburua barrundatu nuen. Liburuak ordutik bidetxoa egin du. Eta periferian ari da “arrakasta” izaten. Iruñean hainbat liburu saldu dira, Gasteizen eta Donapaleun egin ditut aurkezpenak (Baxenabarren...\nAhotsak proiektua ezaguna da herri hizkerak eta ahozko ondarea biltzeagatik. Orain arte, batez ere, joera izan du adineko jendea elkarrizketatzeko. Izugarrizko lana egin dute eta, are hobea dena, lan hori guztia lizentzia librearekin eta denon eskura jarri dute. Baina … aurrerapauso batzuk eman dituzte. Gasteizen grabazio batzuk egin dituzte (orain arte honen moduko lanetik aparte egon den lurraldea), eta orain gutxi aurkeztu dituzte hainbat gazteri egindako elkarrizketak. Gainera, zazpi...


Chat erruleta online zure telefonoa for free - BIDEO - TXATA-bizitza Datazio - bizi erreka!\nDating, Lagunak, Maite - Ezkontza Agentzia Sentimenduak\nAds bikoitza eta pribatua Gizon, Emakume, eta Neska Bakarra\nBakoitzak ad lagunduta bat osora guztiak profilak bakar egia eta egiaztatu\nAtzean iragarki hauek dira benetako gizon eta emakumeak, pertsona serio motibatuta bizi diren eta, gainera, zuzeneko bi urrats kanpoan duzu, eta erabaki dute aldaketa bat egin behar izan, beren bizitza propioa, aktiboki bila zoriontasuna.\nArakatu profilak gabe, presaka, irakurri bakoitzaren ezaugarriak, zer gustatzen zaien, zer bilatzen ari dira.\nNorbaitek hits duzu, ezin duzu utzi zure mezua edo bat sinple agurra, ondoren, interesa baduzu, bete ahal izango Duzu free pertsonala ad.\nEz diotenez, irakurri ondoren, profil bat jaio da bat lehen begiradan maitasuna edo benetako maitasuna eta benetan zer gertatuko da askotan, hemen, jende interesgarria ezagutu bileretan arteko singleak eta, ondoren, bizitza errealean askotan bihurtu zerbait gehiago.\nPatua da arraro, ez da, batzuetan, batzuetan ez garela begira hemen, zuk ongi etorriak dira.\nGonbidatzen zaitut ezagutzen Sentimenduak eta zerbitzu Bakar Club. Klik bat besterik ez hasteko lagun berriak ezagutzeko, jende interesgarri eta nork daki. maitasun handia. Carla en Sentimendu bat da, ezkontza Agentzia Italian, sendo eta larriak, urteetan zehar, baimendutako Polizia egoitza Italian, eta zerbitzu profesionalak eskaintzen singles. Agentzia arduratzen da, moderno bat funtsezko zerbitzuak singleak, beti sortzeko emakumeen eta gizonen aukera asko lortzeko elkar ezagutu eta bete helburua lagunak egiteko, partekatu interesak edo betetzeko amets bat, benetako maitasun istorioa. Bizi dugun eremuan emozionala eta lagun asko pasioa eta seriotasuna, jarriz gehienezko arreta behar du eta bakoitzaren ezaugarri idatziz betebeharra errespetatu bere sentimenduak. Ari gara, profesional talde bat bizi da, eta gai da, adi eta sentikorra beharrak denek, nahiz eta gehien zorrotzak pertsona. Soil batetik aholkularitza benetako azterketa, hemen, beti dezakezu zenbatu norbait benetan entzun ahal duzu, eta ematen duzu esku bat. Elikatzen ohiko chat.\nEtsita askok txat birtuala.\nUste duzu merezi dira hobeto, eta prest dira bizi, errealitatea, Sentimenduak, Grinak eta Emozioak gutako bakoitzak du bihotzean. Bakar Klub, datazio Agentzia Sentimenduak eskaintzen du, bere kideen eta guztiak bakar, zerbitzu berritzaileak moderno eta gaur egungo, elkarrekin jakina, guztiak benetako bermatzen dira tipikoa benetako Agentzia Singleak Baimenduta. Singles Club bat da lasai ingurumena non, ahalik konfidentzialtasuna eta pribatutasuna, lagunak egitea erraza bihurtzen da hormigoizko erantzun hitz asko eta promesak birtuala: praktiko bat eta ekonomikoki lerdena, egia aholkulari haragia eta hezurrak da, beti prest bakoitzean behar. Bakar batekin Club elkar ezagutzen eta betetzen arteko bakar bihurtzen da benetan sinple eta praktikoa. Simple, nola kafe bat hartu.\nZoriontasuna gizon Antananarivo: doan izen-ematea.\nBerretsi zure telefono-zenbakia eta hasi berrien bila ezagunen batean Antananarivo Madagaskar eta chat txat eta komunitate inolako mugarik gabe eta mugakBete nahi dut, gizon eta mutil Antananarivo, eta ez da guztiz doan.\nGure herrialdean, pertsonak aurkitu, elkar ezagutu eta harremanak ezartzeko. Berretsi zure telefono-zenbakia eta hasi berrien bila ezagunen hiria Madagaskar eta chat txat eta komunitate inolako mugarik gabe eta mugak.\nइटालो और इतालवी चैट - इटालो बनाने के लिए सभी के लिए सुलभ इतालवी उपयोगकर्ताओं डेटिंग विशेषज्ञ\ndeskargatu chat erruleta chat erruleta neska izen-ematea gabe sex Seznamka ikusi bideoa free Datazio gune emakume ezkondu betetzen iragarkiak free datazio ezagun gizon bideoa Datazio free erregistroa gabe argazkiak bideoak emakume bete nahi iragarkiak argazki -


Txapelketa biribila jokatu dute Maite eta Olatz Ruiz de Larramendik : Bidasoko Hitza\nTxapelketa biribila jokatu dute Maite eta Olatz Ruiz de Larramendik\nMaitek (izeba) eta Iera Agirrek lehen txapela eskuratu zuen atzo Laboral Kutxa Emakume Master Cup txapelketan; Olatz ilobak aldiz, pilota mistoko finalean gailentzea lortu zuen, Amaia Aldairekin batera.\nSari banaketan bildutako irudia.\nAtzokoa egun berezia izan zen Maite eta Olatz Ruiz de Larramendiarentzat, Laboral Kutxa Emakume Master CUP txapelketa biribila jokatu baitute izeba eta ilobak. Bakoitza bere aldetik, txapela bana gehitu diote familiaren bitrinari. Maitek (izeba), Iera Agirrerekin batera lehen txapela eskuratu zuen atzo (Galeano ahizpei 22-7 gailenduz), eta Olatz ilobak aldiz, bere bigarrena irabazi zuen Amaia Aldairekin batera (Olatz Arrizabala eta Gentzane Aldairi 14-22 irabazita). Beraz, asteburu oparoa izan da Ruiz de Larramendi senideentzat.\nGiro bikaina izan zen atzo Uranzu pilotalekuan, lepo beteta utzi zuten irundarrek (udalak ezarritako neurriak errespetatuz noski). 351 eserleku bete zituzten, eta antolatzaileen arabera, kalean jende dezente sartu gabe geratu zen.\nFinalei erreparatuta, Iera Agirre eta Maite Ruiz de Larramendiren esperientziak ez zien aukerarik eman Nagore eta Leire Galeanori. Markagailuak iradoki dezakeenaren kontra, partida lehiatua izan zen. Pilota mistoko finalean aldiz, Amaia Aldai eta Olatz Ruiz de Larramendik aukera gutxi eman zizkieten Olatz Arrizabalaga eta Gentzane Aldairi. Huts batzuk pilatu arren, garaipena non zegoen argi izan zuten partida hasieratik. Merezitako garaipena bikotearentzat.\nAsteazkenean (ekainak 1), bigarren hitzordua izango dute esku pilota zaleek. San Pedro eta San Martzial jaietako esku pilota txapelketa klasikoa jasoko du Uranzuk.\nErlazionatutako edukiaLehen urteurrena biribiltzeko, lehen mailako esku pilotaEmakume Master Cup txapelketaren finalek Uranzu pilotalekua hartuko dute igandean


Herritarrengan birziklatzeko ohitura errotzeko gida aurkeztu du Udalak - Laudio - Aiaraldea.eus\nHerritarrengan birziklatzeko ohitura errotzeko gida aurkeztu du Udalak\nTxabi Alvarado Bañares 2011-01-06 06:51\nLaudioko Udalak zabor edukiontzien erabilera egokia sustatzeko gida praktiko bat banatu du herriko etxeetan. Gida honen helburua zabor-edukiontzi bakoitzean zein motatako materialak bota daitezkeen zehaztea da. Plastikoetatik piletara, elementu bakoitza non utzi behar den azaltzen du.\nAurrekoaz gain, herriko zabor-automatikoaren sistemaren inguruko informazioa ere ematen du gidak. Sistema hau 2 urte daramatza herrian funtzionamenduan eta jende askok zaborra okerreko edukiontzian sartzen jarraitzen du, Juango Unzaga ingurugiro zinegotziak adierazi duenez, nahiz eta orokorrean herritarrek sistema berriarekin ondo moldatzen diren.\nHorretaz gain, udalak herrian hondakinen edukiontzi alternatibo bat dagoela gogorarazten du gidan, birziklatu ezin daitezkeen elementuentzako.\nUdalak adierazi duenez, hau ez da Laudion atera den birziklapenaren inguruko gidaliburu bakarra baina bai osatuena. Gida euskaraz eta gaztelaniaz argitaratu da eta dagoneko 7000 ale baino gehiago banatu dira herriko postontzietan.


Elkarren mina aitortu dute jatorri askotako biktimek, bat eginda | Politika | Berria\nElkarren mina aitortu dute jatorri askotako biktimek, bat eginda\nETAren, GALen, Batallon Vasco-Españolen eta Poliziaren biktimak bildu dira Glencree ekimenean, elkarren egoeraren berri izateko\nBatzuek eta besteek jasandakoa «bidegabea» dela esan dute; erantzukizuna galdegin dute\nGlencree ekimenaren aurkezpenean parte hartu zuten bateko eta besteko biktimek. Adostutako adierazpena aurkeztu zuten. GARI GARAIALDE / ARGAZKI PRESS\nMina herritar askori eta modu askotara eragin diela indarkeriak, giza eskubideak urratu egin dizkietela batzuei eta besteei, hori kasu guztietan bidegabea dela eta kaltea denei aitortu behar zaiela. Azken urteetan isilean egindako lanaren eta gogoetaren fruitu, oinarri horietan ados daudela adierazi dute bateko eta besteko biktimek. ETAren, GALen, Batallon Vasco-Españolen, Komando Autonomo Antikapitalisten eta Poliziaren indarkeria pairatu duten 25 bat lagunen topagune izan da Glencree ekimena azken bost urteetan; elkarrekin egindako gogoetatik atera dituzte gutxieneko horiek. Ekarpena egin nahi izan dute, bakerako bidea sendotzeko eta gizartean elkarbizitza areagotzeko. Orain, gogoetaren berri emanda, desegin egin dute taldea.\nGogoetak bai, baina irudiak ere esanahi handia hartu zuen atzo. Agerraldi berean, Donostian, elkarren ondoan, indarkeria era batera edo bestera jasan duten pertsonak: ETAk hildako guardia zibil baten alaba eta guardia zibilek torturapean hildako etakide baten arrebak elkarren ondoan; hildako polizien senideak, eta poliziek hildakoenak. Iritzi politikoetan ados ez daudela lehen unetik utzi zuten argi, ikuspegi bat duela norberak. Baina, horren gainetik, gai izan dira indarkeriaren aurkako eta denen eskubideen aldeko adierazpen batean ados jartzeko. «Entzunez eta hitz eginez lortu dugu adostasuna, desadostasun ideologikoen gainetik; ez ditugu isilarazi desadostasun horiek».\n2007tik aritu dira hizketan biktimak, gero eta talde handiagoetan. Hedabideetatik eta joko politikotik urrun, Irlandan, Glencree herrian hasi ziren biltzen —horregatik du izen hori ekimenak—, eta Espainian egin zituzten gero, betiere Euskal Herritik kanpora.\nPolitikatik urrun egon dira, ez baitaude ados biktimei ematen zaien tratuarekin. Hori diote adierazpenean: «Ez gatoz bat gu deskribatzeko sarri erabiltzen dituzten definizioekin eta kontzeptuekin». Biktimak askotarikoak eta asko direla ohartarazi dute, eta hori gaur egun ez dela aintzat hartzen: «Ez zaigu gustatzen gizartean nola hitz egiten den gure errealitateari buruz, plurala eta askotarikoa baita». Urratsa egin behar izan dute, beraz: biktimen arteko banaketak eta desberdintasunei bizkar eman, eta guztiak mahai berean eseri, bizipenei buruz hitz egiteko. «Tabuak eta oztopoak hautsi ditugu, errespetuz hurbiltzeko elkarrengana. Beldurrak eta estereotipoak gainditu ditugu, baita frustrazioak eta bakoitzaren minezko esperientzia ere».\nBiktimak askotarikoak direla nabarmendu zuten, eta agiria irakurtzean bistan jarri zuten: guardia zibilek hildako Joxean Lasaren arreba Axunek eta ETAk hildako Jesus Maria Pedrosa PPko zinegotziaren alargun Maria Carmen Hernandezek irakurri zuten. Isilik egon ziren gainerakoak, bukaerako txalo zaparradara arte.\nAskotarikoak direla bai, baina indarkeria pairatu izanak batzen dituela agertu nahi izan baitzuten. «Bidegabeko sufrimendua» jasan dutela aitortu dute, eta, areago, elkarri onartu diote hori; norberak agertu du bere mina, eta gainerakoek aintzat hartu dute. Pauso hori «elkarbizitzaren aldeko ekarpena» izatea nahi dute. Bai baitago zer egina oraindik ere, biktimek gogorarazi dutenez: «Eskubideen urratzaileek ahaztu eta ukatu egin gaituzte, eta erakundeen aldetik modu desberdinean jaso dugu laguntza». Guztiek jasandako mina «bidegabea» izan dela salatu dute, «apropos egina eta denboran luzatu dena».\nTaldean egin dutena gizarteak oro har egitea nahi dute: indarkeriaren eraginez jasandakoa aitortzea biktimei. «Denok eskubide berberak merezi ditugu: egia, justizia, memoria, aitortza eta kaltearen ordaina». Bereziki egin diete deia indarkeria eragin dutenei: egindakoa onartzeko eta erantzukizunak hartzeko eskatu diete. Zer egin beharko luketen galdetuta, ez dute eman erantzun argirik: «Guztiek ez dute keinurik egin orain arte. Ez dugu guk esango zer egin behar duten; zerbait egiteko gonbitea egin nahi diegu guk». Nabarmendu dute «desiragarri eta beharrezko» direla sortutako mina aitortzeko keinu horiek.\nGizarteak ere zeregina baduela adierazi dute biktimek agirian. «Iragana era autokritikoan aztertzera dei egin nahi diogu, betiere egiarekiko eta justiziarekiko konpromisoan oinarrituta». Bidea luzea izango dela ohartarazi dute, eta gorabeheratsua: «Zauriak osatzeko ez dago tentsiorik eta gatazkarik gabeko prozesurik».\nBide horretan ekarpena egin dutelakoan, amaitutzat eman dute jarduna. Indarkeriak eragindako sufrimendu hori berriro ez gertatzea jarri dute xede, eta, horretarako, lan pedagogikoa egin nahi dute adierazpenaren bidez. Politikariei egin diete eskaria: ez erabiltzeko agiria joko politikoan.


Irekia Eusko Jaurlaritza - Gobierno Vasco :: Eusko Jaurlaritzak Euskadiko Udal Kontseilua deitu du, euskal erakunde arkitekturaren etorkizunari heltzeko\nEusko Jaurlaritzak Euskadiko Udal Kontseilua…\nEuskadiko Udal Kontseilua\n<iframe src="https://www.irekia.euskadi.eus/eu/embed/videos?video_path=2014%2F03%2F07%2Ferkoreka_consejo_municipal%2Fhtml5%2Ferkoreka_consejo_municipal.mp4" width="320" height="210" allowfullscreen></iframe>\nEusko Jaurlaritzak Euskadiko Udal Kontseilua deitu du, euskal erakunde arkitekturaren etorkizunari heltzeko Iturria: Irekia\n• Batera helduko zaie, batetik, Toki Administrazioaren Arrazionalizazioari eta Jasangarritasunari buruzko Espainiako Legearen ondorioei, eta, bestetik, etorkizuneko Euskal Udal Legearen prestaketari. Azken horrek, bada, euskal erakundeek osatzen duten erakunde-, eskumen-, eta harreman-sarea mugatuko du.\n• Azken bi hilabeteetan foru-aldundiekin eta EUDELekin hainbat bilera egin ondoren hartu da erabaki hau.\n• Herri Administrazio eta Justiziako sailburu Josu Erkorekak deituko du aurki, eta bera izango da buru.\n• Euskadiko Udal Kontseilua 1994an sortu zen, hiru euskal erakunde mailen arteko ulermen- eta lankidetza-organo izateko.\nEusko Jaurlaritzako bozeramaile eta Herri Administrazio eta Justiziako sailburu Josu Erkorekak gaur Eusko Legebiltzarrean egin den Kontrolerako Osoko Bilkuran iragarri duenez, Eusko Jaurlaritzak Euskadiko Udal Kontseilua deituko du aurki, hiru foru-aldundiekin eta EUDELekin batera, euskal erakunde-arkitekturaren etorkizunari heltzeko.\nEusko Jaurlaritzaren aburuz, beharrezkoa da euskal eskumenen panorama argitzea, Toki Administrazioaren Arrazionalizazioari eta Jasangarritasunari buruzko Espainiako Legea indarrean jartzeak izango dituen ondorioak aztertu ondoren. Hori dela-eta, organo hori deitu du, etorkizuneko Euskal Udal Legea batera jorratzeko. Lege horrek, bada, euskal erakundeek osatzen duten erakunde-, eskumen-, eta harreman-sarea mugatuko du.\nAzken bi hilabeteetan foru-aldundiekin eta EUDELekin hainbat bilera egin ondoren hartu da erabaki hau. Eusko Jaurlaritzako bozeramaile eta Herri Administrazio eta Justiziako sailburu Josu Erkorekak deituko du Euskadiko Udal Kontseilua aurki, eta bera izango da buru.\nAldi berean, Jaurlaritza zirkular bat egiten ari da –amaitzear dago– Toki Administrazioaren Arrazionalizazioari eta Jasangarritasunari buruzko Espainiako Legearen aplikazioari buruzko orientabideak emateko, trantsizio gisa, harik eta Euskadiko Udal Kontseiluak egoera argitu arte.\nJaurlaritzak Estatuko lege hori aplikatu behar duten udaletako eragile juridikoei laguntza eman nahi die, berau beren eguneroko lanean interpretatzeko, harik eta marko juridiko propioa diseinatu arte.\nEuskadiko Udal Kontseilua 1994an sortu zen (uztailaren 28ko 326/1994 Dekretua), udal-administrazioaren eta gainerako euskal herri-administrazioen arteko lankidetzarako organo arauemaile eta aztertzaile gisa. Hiru euskal erakunde mailen arteko ulermen- eta lankidetza-organo izateko sortu zen.\nErakunde maila bakoitzeko 6 kidek osatzen dute Kontseilua (Eusko Jaurlaritzako 6, Arabako Foru Aldundiko 2, Bizkaiko Foru Aldundiko 2, Gipuzkoako Foru Aldundiko 2 eta EUDELeko 6). Nolanahi ere, osaera alda daiteke, foroak hartzen dituen legezko erabakien arabera.\nHonako hauek dira Euskadiko Udal Kontseiluaren funtzioak, besteak beste:\n• Toki mailako autonomiaren aurkakotzat jo daitekeenEstatuaren araudia aztertzea eta eztabaidatzea.\n• Udalerrien eskumeneko diren gaiak arautzen dituzten euskal lege-aurreproiektuei eta foru-arauei buruz informatzea, horiek beren interesak defendatu ahal izan ditzaten.\n• Toki-administrazioari buruzko ekimenak, proposamenak, iradokizunak eta txostenak egitea, bai eta toki-erakundeen eta Euskal Autonomia Erkidegoko erakundeen arteko koordinazio- eta lankidetza-irizpideei buruzkoak ere.\nerkoreka_euskadiko_udal_kon... behera kargatu (3 MB)\nZIRKULARRA.pdf 3 MB (application/pdf)\n"Tokiko Politika Publikoen Euskal Kontseilua" sortu da, Euskadiko hiru erakunde mailen topaleku eta lan foroa


BM: Bouchot muskuiluak: itsasoko mokadu goxoak\nBouchot muskuiluak: itsasoko mokadu goxoak\nMuskuiluak kusku biko moluskuak dira, hazten diren uretan bertan elikatzen direnak. Bouchot muskuiluak beren ekoizpen-sistemaga bereziagatik bereizten dira gainerako muskuiluengandik.\nFrantsesetik dator bouchot hitza, eta irlandar bidaiari batek, 1235ean, Mont Saint-Michelen, Aiguillon badian, naufragatu ondoren asmatu zuen hazkunde-moduarekin lotuta dago. Horixe den arren jatorrizko eremua, gaur egun Frantziako kostalde Atlantiko osoan aurki genitzake haztegiak.\nTeknika hori muskuiluak –apirilean-maiatzean– biltzeko kokozko soka fin batzuk erabiltzeaz datza; uda osoan posizio horizontalean hazten dira muskuiluak. Irailean, itsasoan ‘landatuta’ dauden hesola edo bouchot batzuetan espiralean kiribiltzen dira sokak.\nEra horretan, muskuiluak ez daude itsaso-hondoarekin kontaktuan eta, horri esker, ez dira karramarroz eta hondarrez betetzen, mareen erritmora, denbora batez urak estalita eta beste denbora batez eguzkitan eta airean daudelarik, eta horrek oskola gogortzen die. Horrela hazten dira negu osoan, eta hurrengo udaberrian biltzen dira.\nBouchot muskuiluek eta Galiziako muskuiluek Europar Batasunaren Jatorri-deitura Babestuaren zigilua dute. Bouchot muskuiluak galiziarrak baino txikiagoak dira, laranja kolore bizikoak beren elikadura fitoplaktonikoaren eraginez, eta zapore suabekoak: gozo samarrak, egur-ukituz.\nPrestatzeko hainbat modu dago, ezagunenak dira lurrunetan, sagardoz, ardo zuriz, tomate-saltsa minez, curry saltsaz…\nNutritiboak, goxoak eta koipe gutxikoak\nDuten osaera nutrizionalari dagokionez, Bouchot muskuiluak nabarmentzen dira koipe kopuru txikiko jakia izateagatik: % 1,9 100 g bakoitzeko (horietatik 0,59 g aseak dira 126 mg kolesterola).\nHaragiarena ez bezala, muskuiluen koipearen zati handiena Omega 3 serieko gantz-azido monoasegabeak (0,26 g) eta poliasegabeak (0,9 g) dira; serie horren ezaugarriak dira hanturaren aurkako efektua, antioxidatzailea eta antiagregatzailea dutela, eta horrek sistema kardiobaskularra babesten laguntzen du.\nMuskuilu horiek, gainera, balio biologiko handiko proteina-eduki handia dute: % 11. Halaber, karbohidrato gutxi dute: % 3; horri esker, elikagai egokia da argaltzeko dietatan eta diabetesa duten pertsonentzako.\nBestalde, organismorako funtsezkoak diren mineral ugari dute: iodoa (4,20 mg), magnesioarekin (296 mg) energia-maila erregulatzen duena eta burmuinaren funtzionamenduari laguntzen diona; potasioa (1,80 mg), giharren kontrakziorako funtsezkoa dena; fosforoa (56µg.), proteinen sintesirako beharrezkoa, bai hazkundean bai mintzen mantenimenduan eta orbaintzean; kaltzioa (80 mg), hezurren eta hortzen osaerarako eta gogortasunerako garrantzitsua dena; sodioa, tentsio arteriala orekatzeko beharrezkoa; eta zinka, immunologia-sistema indartzen duena.\nAzkenik, B taldeko bitamina ugari dute:\nB1 bitamina (tiamina); karbohidratoen energia ateratzen laguntzen dio gure organismoari, eta energia hori organismo osoari ematen dio, batez ere garunari eta nerbio-sistemari.\nB2 bitamina (riboflabina); B talde beste bitamina batzuekin batera jarduten du organismoaren hazkundeari laguntzen, proteinen energia askatzen eta globulu gorrien sintesian.\nB3 bitamina (niazina); proteinen metabolismoan zein karbohidrato eta koipeenean parte hartzen du. Zelulen arnasa-kateko maila garrantzitsua da, hazkundeak eta nerbio-sistemaren funtzionamenduan eta larruazalaren egoeran esku hartzen du.\nB12 bitamina (kobalamina); B taldeko gainerako bitaminak bezala, oso garrantzitsua da proteinen metabolismoan, globulu gorrien eraketan eta nerbio-sistema zentralaren mantenimenduan.\nMuskuiluek B talde bitamina eta mineral ugari dute, batez ere. Zelulen metabolismoan eta organismoaren funtzio ugaritan parte hartzen dute, immunitatea indartuz, hezurren sintesia eta globulu gorriena indartuz, eta Nerbio-sistema Zentrala mantenduz.\nKaloria gutxi eta proteina ugari dute, balio biologiko handiko proteinak gainera, haragiarenak bezala. Interesgarriak dira argaltzeko dietatan.\nKoipe gutxi dute eta Omega 3 gantz-azido ugari. Sistema kardiobaskularra babesten dute.\nNoizean behin kontsumitzeko jakia da; itxita egon behar dira erosten ditugunean, eta ez dira kontsumitu behar prestatzerakoan irekitzen ez badira.\nMuskuiluek, beste molusku batzuek bezala, ura iragazten dute fitoplakton elikagaiak bilatzeko. Kutsatzeko arriskua dutenez –kimikoak edo mikrobioak–, kontuan hartu behar ditugu aholku hauek:\nMuskuiluak noizbehinka kontsumitu behar dira.\nBeti egiaztatu behar da haien trazabilitatea edo jatorria.\nAukeratu hotzetan dauden muskuiluak (izotzetan), ez uretan daudenak.\nEgon daitezela itxita eta izan dezatela pisua. Horrek esan nahi du bizirik daudela.\nBerehala kontsumitzea komeni da. Hori ezinezkoa bada: gehienez 48 orduz gorde hozkailuaren beheko aldean, zapi heze batean bilduta.\nBehin prestatu ondoren, ez jan ireki ez diren muskuiluak.\nBouchot muskuiluak eta beste barietate batzuk aurki ditzakezu BM Supermerkatuetan eta gure online dendan.


Muskizko Udala - Urtarrilaren amaieran hasi dira El Carrascal bidearen konponketa lanak\nUrtarrilaren amaieran hasi dira El Carrascal bidearen konponketa lanak\nMuskizko Udalak El Carrascal auzoko bidea hobetzeko lanak hasi ditu. Obretan hormigoizko bide–zorua berrituko da, denboraren poderioz hondatu delako, eta errepide honetan bere tamaina dela eta, oso zaila denez autoek bi norabidetan ibiltzea bost bazterbideak egingo dira,autoak baztertu ahal izateko kontrako norabidean datozen autoei paso emateko.\nObra hau inguru horretako auzokideek eta El Carrascal auzoan dauden abeltzaintzako ustiategiek eskatu dute, oso zaila egiten zaielako gune horretara iriztea errepidearen aldapa eta bide-zoruaren egoera direla eta.\nUrtarrilaren amaieran hasi dira sarbide honetako hobekuntza obrak. El Carrascal auzora eramaten duen errepidea oso aldapatsua da eta denboraren poderioz nahiko hondatuta dago, beraz, orain dagoen hormigoizko 250 metro bide-zoru beste zoladura latzago batekin ordezkatuko da, autoek hobeto itsatsi daitezen.\nKontuan hartuta ere gaur egun errepideak dituen neurriei esker oso zaila dela bi norabidetan zirkulatzea, Udalak bost bazterbideak egingo ditu autoak baztertzeko.\nUdalak 55.000 euro gastatuko ditu El Carrascal auzoko bidearen hobekuntza eta berriketa lan hauetan. Obra hauen ahalik eta lasterren egingo dira, errepidea erabiltzen dutenei ahalik eta eragozpen gutxien eragiteko. Udalak eta esleipendun enpresek kaltetuekin bildu dira sarbidea eta aparkaleku aukerak adosteko obrak egiten diren bitartean.


Funtzioak. Gai orokorrak\nEguneroko hizkuntzan, askotan erlazionatzen dira bi kantitate ; esan ohi da, adibidez, zerbait erostean ordaintzen den zerga salneurriaren mende dagoela, edo postaz pakete bat bidaltzeko prezioa pisuaren araberakoa dela. Adierazpen horiek nahiko ondo azaltzen dute matematikan funtzio bat zer den ; ideia hori azalduko da hain zuzen, atal honetan eta hurrengoan.Funtzio kontzeptua garrantzi handiko kontzeptua da matematika modernoan (XVII. mendeko bigarren erdialdetik aurrera zabaldu zen bezala hartuta). Leibniz (1646-1716) izan zen funtzio hitza lehenengo erabili zuena, baina Euler (1707-1783) izan zen kontzeptu hori gehien sakondu zuena. Haientzat erlazio funtzionalaren ideia bat zetorren formula matematiko batekin, erlazioaren nolakotasuna adierazten zuen formularekin hain zuzen. Baina kontzeptu hori oso mugatua zen, eta zabaldu egin zen gaur egungo kontzeptura iritsi arte.\nDefinizioa, Izate-eremua, Ibilbidea, Grafikoa\nBedi D zenbaki errealen multzo bat. D-n definitutako funtzio erreala, D-ko elementuei R-ko elementu bana dagokien D-ren eta R-ren arteko aplikazioa da. D multzoari izate-eremu esaten zaio.\nFuntzioak hartzen dituen balio multzoari funtzioaren ibilbidea esaten zaio.Funtzio bat honela adierazten da : x aldagai askea day (x-en irudia f-ren bitartez) mendeko aldagaia da.Ondoren adibide batzuk azaltzen dira.Adibideak:1. funtzioa hartuko da lehenbizif-ren izate-eremua R da.x-ek R-ko balio guztiak hartzean, x2+1-ek 1 baino handiagoak diren zenbaki erreal guztiak hartzen ditu. Hortaz, ibilbidea inserted text 2. . g-ren izate-eremua emanik dator[2,7] tarte bezala.x = 2 denean g(2) = 2+2 = 2x = 7 denean g(7) = 7+2 = 9 = 3, x-ek 2 eta 7-ren artean dauden balio guztiak hartzen dituenean, g(x)-k 2 eta 3 artean dauden balio guztiak hartzen ditu. g-ren ibilbidea [2,3] tarte itxia da. Hau da: Bedi f funtzio bat izate-eremua D duena ; f-ren grafikoa, definizioz, P(x,f(x)) puntuen multzoa da, izanik. Hala, funtzioaren grafikoa la irudiko parabola da, eta g(x)= x+2 funtzioaren grafikoa l b irudiko arkua da. Oharra : garrantzi handikoa da azpimarratzea, baldin eta x-en funtzioa y bada, bakoitzeko y-ren balio bakar bat dagoela, izan ere, hala ez balitz ez bailitzateke funtzio izango.y x-en funtzioa den erraz jakin daiteke grafika ezagutzen denean.. x-en funtzio bada, ez dago zuzen bertikalik grafikoa puntu batean baino gehiagotan ebakitzen duenik. Beraz, 2,2a) 2d) eta 2e) grafikoetakoak funtzioak dira, 2c) eta 2f) grafikokoak, berriz, ez. Askotan funtzioaren izate-eremua ez dator esplizitoki emanda, edo idatz daiteke, ezer gehiago erantsi gabe. Kasu horietan f(x) zenbaki erreala duten x zenbaki errealen multzo handiena hartzen da izate-eremu bezala. Beraz, funtzioarentzat eta funtzioarentzat berriz, Horien grafikoak hauek dira Ariketa ebatziaka) Bilatu funtzioaren izate-eremua eta ibilbidea.Ebazpena Izate-eremua bilatzeko kontuan hartzen da zenbaki erreala izateko izan behar duela, hau da, . Baina x = 1 denean, da eta ez da existitzen ; hortaz, Orain ibilbidea kalkulatzen da. x-ek tarteko balioak harterakoan, -ek zenbaki erreal positiboak guztiak hartzen ditu eta gauza bera -ek, hortaz eta f-ren ibilbidea = da.b) funtzioaren izate-eremua eta ibilbidea bilatu.Ebazpena zenbaki erreala izango da, baldin eta bada; hortaz, izan behar du eta hori x < -3 eta denean betetzen da. Beraz, funtzioaren izate-eremua bitarte hauek bilduz lortzen da: x-ek izate-eremuko balioak hartzerakoan g(x)-ek zenbaki erreal positibo guztiak eta zero balioak hartzen ditu, hau da, g-ren ibilbidea\n1) Bilatu ondoko funtzioen izate-eremua eta ibilbidea 2) Bilatu ondoko funtzioen grafikoa\nFuntzio bikoitiak, funtzio bakoitiak\nf funtzio bat bikoitia dela esaten da betetzen denean.f funtzio bat bakoitia dela esaten da betetzen denean.Funtzio bikoiti baten grafikoa simetrikoa da y ardatzari buruz (5.. rudia). Funtzio bakoiti baten grafikoa, O koordenatuen jatorriari buruz simetrikoa da (6. irudia). Adibideak:a) funtzio bikoitiak dira : b) h(x) = sen x, funtzioak bakoitiak dira :\n3. Esan ondoko funtzioak bakoitiak edo bikoititak diren, edo ez bata ez bestea : 4. f funtzio bat zenbaki erreal positiboentzat ondoko eran definitzen da :\nFuntzioen arteko eragiketak\nIzate-eremu bereko funtzioak batu eta ken daitezke : Biderka daiteke Eta bada, kalkula daiteke eta . a zenbaki erreala bada eta f funtzio bat, .Eta eta zenbaki errealak badira, konbinazio linealak egin daitezke Adibideak :a) Bitez b) Tarteka definitutako bi funtzio hartuz gero : (f+g), (f-g) eta bilatzeko bi funtzioen izate-eremua tarte berdinetan banatu behar da. Hortik aurrerakoa erraza da :\nOrain arte funtzioen arteko eragiketa aljebraikoak nola egiten diren aztertu da ; ondoren, bi funtzioen arteko konposaketa f " g azalduko da.\nBitez f eta g funtzioak, g-ren ibilbidea. f-ren izate-eremuaren azpimultzo bat izanik, hau da konposaketa ("g konposatua f-rekin" irakurtzen da) g-ren izate-eremuan honela definitutako funtzioa izango da : Hortaz, balioaren irudia bilatzeko lehenbizi g(x) bilatzen da eta ondoren horren irudia f-ren bitartez.Adibideaka) Bitez g(x)=2x+1 eta , orduan Ondoren kalkulatzen da Ikusten denez, trukakortasunaren propietatea ez da betetzen izan ere, baita.. ) Bitez eta . Orduan : c) Bitez eta , orduan d) Bilatu f eta g bi funtzio beteko dutenak, baldin eta bada.Ebazpena eta f(x) = 2x+5, izan ere\n6) Ondoko funtzioekin eta konposaketak kalkulatu 7) Bilatu eta h(x) = 3x izanik8) Bilatu f, baldin eta bada.\nFuntzio injektiboak. Alderantzizko funtzioa\nZenbait funtziotan x aldagaiaren balio desberdinek y irudi berdina dute. Hori, esate baterako, funtzio konstanteetan gertatzen da, f(x) = 3 funtzioan izate-eremuko balio guztiak irudia 3 dute. funtzioan,\nFuntzio bat injektiboa dela esaten da, baldin eta soilik baldin ez badaude izate-eremuan bi puntu irudi berdina dutenak. Era honetan ere idatz daiteke : Adibideak eta injektiboak dira.f funtzioa injektiboa da ez daudelako bi zenbaki desberdin kubo berdina dutenak; g funtzioa injektiboa da, ez daudelako erro koadroa berdina duten bi zenbaki desberdin.Behin grafikoa ezagutzen denean, erraza da funtzio bat injektiboa den ala ez jakitea. Zuzen horizontal batek grafikoa behin baino gehiagotan ebakitzen duenean funtzioa ez da injektiboa (7. irudia).\nBaina ez badago zuzen horizontalik grafikoa behin baino gehiagotan ebakitzen duenik, orduan funtzioa injektiboa da (8. irudia).\nfuntziotik abiatuta, demagun badakigula puntu baten irudia 8 dela, hau da, , badago galdetzea ea zein den x-en balioa, eta horren erantzuna x = 2 da. Funtzioa injektiboa denez gero, -ren balio bakoitzeko x-en balio bakarra dago.\nHortaz, badago funtzio bat definitzea f-ren ibilbideko puntu bakoitzari bere aurreirudia egokituko diona. Funtzio horri f-ren alderantzizkoa esaten zaio eta adierazten da. Kasu horretan funtzioa da.\n. funtzioarekin gauza bera egin nahi izanez gero, g-ren ibilbideko puntu bat ezagutzen da eta horren aurreirudia aurkitu nahi da ; bedi , x-entzat bi aukera daude 2 eta -2, eta hori dela eta ezin aurki daiteke\nAlderantzizko funtzioaren definizioa.\nBedi f funtzio injektibo bat. f-ren alderantzizkoa, adierazten dena, funtzio bakarra da izate-eremutzat f-ren ibilbidea duena eta ekuazio hau betetzen duena : ere egia da.Frogapena hartzen da eta denez gero : y-ren ordez f(x) jarriz gero, . Horrek esan nahi du f-k x-en eta -en balioa hartzen duela, eta horrenbestez,f injektiboa denez, izan behar du, frogatu nahi zen bezala.\nBerdintza horrek esan nahi du -ek f-ren lana desegiten duela (9. irudia).Era berean, definizioak adirazten du f-ek -en lana desegiten duela (10. irudia). Konposaketan ikusi bezala Ibil(f), hortaz, identitate funtzioa da (elementu bakoitzaren irudia, elementua bera da).Era berean, , hortaz, identitate funtzioa da f-ren izate-eremuan definitua.Adibideak1) Egiaztatu f(x) = 4x-3 funtzioa injektiboa dela eta alderantzizkoa kalkulatu.EbazpenaInjektiboa dela egiaztatzeko dela suposatzen da, hau da: , beraz injektiboa da : Alderantzizko funtzioa bilatzeko, definitzen da eta f(t)=x ekuazioa ebazten da. , ten ordez jarriz gero lortzen da.\n2) Egiaztatu injektiboa dela eta alderantzizkoabilatu.Ebazpena Injektiboa dela egiaztatzeko dela hartzen da oinarritzat, hau da : , hortaz f injektiboa da, betetzen baitaAlderantzizko funtzioa bilatzeko definitzen da eta f(t)=x ekuazioa ebazten da eta t-ren ordez jarriz gero : f eta f-1 grafikoen arteko harremana f funtzio injektiboaren eta haren alderantzizko funtzioaren grafikoen artean harreman estua dago. f funtzioaren grafikoa P ( x , f ( x ) ) erako puntuek osatzen dute eta funtzioarena erako puntuek. 11. marrazkian ikus daitekeenez, P eta puntuak simetrikoak dira y = x zuzenari buruz (1. eta 3. kuadranteetako erdikaria).Behin f funtzioaren grafikoa ezagututa, berehala ateratzen da en grafikoa. 12. marrazkian f funtzioaren grafikoa ematen da eta 13. marrazkian -en grafikoa lortu da f-ren grafikotik abiatuta. Ondoren funtzio ez injektiboak aztertzen dira, kasu batzuetan posible da emandako funtziotik abiatuta funtzio injektibo bat bilatzea. Horretarako nahikoa da tarte egoki batean definitzea.\nOndoren alderantzizko funtzioa kalkula daiteke. Hori azaltzeko adibide batzuk jarriko dira :Ariketa ebatziak funtzioa ematen da. Funtzio hori ez da injektiboa f(0) = f(2) = -1 delako.Nola defini daiteke, izate-eremua murriztuz, injektiboa den funtzio bat, eta halakotan zein da alderantzizkoa?EbazpenaKarratuak osatuz, funtzio hori idatz daiteke.Funtzio hori, izate-eremua R duena, simetrikoa da x=1 ardatzari buruz, izan ere, f(0) = f(2) = -1, f(-1) = f(3) = 2, f(-2) = f( 4) = 7 baita eta, oro har, 1 -etik distantziakide diren x-en balioentzat balio berdina hartzen du funtzioak. Ibilbidea kalkulatzeko kontuan hartzen da dela; hortaz, eta Ibil Hortaz, funtzioa defini daiteke , injektiboa dena, edo defini daiteke ere, hori ere injektiboa. Emandako funtziotik abiatuta, bi funtzio injektiboak eta definituko dira. inserted text-en izate-eremua da. -ren izate-eremua daBien ibilbidea da. funtzioak -en alderantzizkoak, izate-eremua -en ibilbidea izango du eta ibilbidea, berriz, -en izate-eremua izango du Kalkulatzeko, honela idatzi behar da: bete beharko da, eta ondoko hau lortzen da : , eta t-ren ordez jarriz gero, lortzen da, ibilbidea duena.Baina, erroa aukeratzean bi aukera zeuden, eta bazegoen erro negatiboa hartzea ; horrela eginez gero ateratzeko litzateke, ibilbidea lukeena, alegia\n9) Esan ondoko funtzio hauek injektiboak diren ala ez ; injektiboak direnetan kalkulatu alderantzizkoa.\nBedi funtzioa, kalkulatua) izate-eremua eta ibilbidea.b) Definitu eta\nFuntzio gorakorrak eta beherakorrak\nBitez f funtzioa eta D bere izate-eremua. tartean f gorakorradela esaten da, baldin eta soilik baldin Horrez gainera, bada, f hertsiki gorakorra delaesaten da. Bedi f funtzioa eta D bere izate-eremua. tartean f beherakorra dela esaten da, baldin eta soilik baldin ; horrez gainera, bada, f hertsiki beherakorra dela esaten da. AdibideaOndoko grafikoko funtzioa eta (-1,3) tarteetan gorakorra da eta (-5,-1) eta tarteetan beherakorra.\nFuntzioaren muturrak. Maximoak eta minimoak\nBitez f funtzioa eta D izate-eremua. f-k a CED puntuanmaximoerlatibo bat duela esaten da, baldin eta a-k ingurunea badu, erradioa duena, hau da, non (f-k a puntuan inguruko puntu guztietan baino balio handiagoa du).Bitez f funtzioa eta D izate-eremua. f-k aCED puntuan minimo erlatibo bat duela esaten da, baldin eta non betetzen den (funtzio horren balioa a puntuan inguruko puntu guztietan baino txikiagoa da).\nAtal hau funtzio trigonometikoei dagokie batez ere, eta horregatik, mota horretako funtzioak erabiliko dira adibideetan.\nOndorengo kapituluan, berriz, periodiko trigonometriko ez diren zenbait funtzio aztertuko dira.\nFuntzioa bat periodikoa dela esaten da, baldin eta edozein x-entzat zenbaki erreal bat, zero ez dena, esistitzen bada : betetzen duena, T zenbakia funtzioaren zenbakia da.Adibideaky=sen x eta y=cos x funtzio periodikoak dira eta periodoa 2p da.\nHau da : y = tg x funtzioa periodikoa da eta periodoa da, da eta edozein x-entzat Oro har, eta erako funtzioak periodikoak dira eta periodoa dute. erako funtzioak periodikoak dira eta periodoa Grafikoki f funtzio bat periodikoa bada eta bere periodoa T badu, eta bere grafikoa G, puntu bat emanik, erako puntu guztiak G-koak dira orobat. AdibideaBedi ; kasu horretan (2,4) zkh = 2 da, hortaz , hortaz, periodikoa da eta periodoa\nOndoko funtzioak periodikoak direla egiaztatu, eta horien periodoa eman :\n2) 3) a) Bakoitzab) Bakoitza c) Ez bat, ez bestead) Bakoitzae) Bikoitzaf) Bakoitzag) Bikoitzah) Bikoitza


Hordago joka | El Correo\nCarles Puigdemont eta Artur Mas. / EFE\nKataluniako egoera politikoa erabat ari da nahasten, behin betikoa behar ukeen galdeketa egiteko eguna hurbiltzen den neurrian. Elkarrizketaren eta eskaintza zehatzen ordua da, konponbideak bilatzekoa\nJOSEBA ARRUTI Lunes, 10 julio 2017, 02:12\nUrriaren 1a da Katalunian maila politikoan gertatzen ari diren guztiak erabat baldintzatzen dituena. Ustez egun horretan egin beharko litzateke independentziaren inguruan erabakitzeko azken galdeketa, baiezkoak irabaziz gero ia berehala Errepublika berri baten sorrera ekarriko lukeena. Eta asko dira helburu horren bila dabiltzanak, bertako gizartean Estatu independente baten sorreraren alde dihardutenak. Gehiengo osoa lortu zuten Parlament-ean plebiszitu itxurako azken hauteskunde autonomikoetan, 2015eko irailaren 27an: 135 parlamentaritik 72 —Junts pel Sí-k 62 eta CUP-ek 10—. Azken hauen jardunak, baina, prozesua zaildu besterik ez du egin, Artus Mas presidente gisa aldatu behar izatetik hasita. Hala, hain muturrean daudenek dena baldintzatzeko horrenbesteko eragina dutenean, aniztasunaren kaltetan izan ohi da, sektore berriak prozesu independentistara erakartzeko hainbat oreka gorde beharra baitago, jatorri eta ideologia askotakoak oinarrizko xede partekatu baten alde biltze aldera.\nIndependentziaren aldekoek hor dute arazo nagusienetakoa, ganbera legegileko gehiengo osoa botoetara eramaterik izan ez zutelako. %77,4ko parte-hartzearekin, Espainiatik bereiztearen aldekoek %47,8 batu zuten. Baliteke zenbait baldintza betez gero Ada Colau eta Podem-en ingurukoren batzuek behin betiko galdeketa egitekotan baiezkoa ematea, baina oraingoz ikusteke dago. Dena den, independentismoak gorakada itzela izan du Katalunian azken urteotan. 2005ean %15ek baino ez zuen urrats hori egin nahi, eta hamar urtetan ia erdiraino igo da aldekoen kopurua. 2006ko martxotik 2012ko irailera bitartean jazo zen gorakadarik handiena, sei urteotan independentismoari emandako babesa abiapuntukoaren halako hiru izateraino hazi baitzen. Eta epe horretan oso nabarmenak izan ziren hori ahalbidetu zuten osagai politikoak: Estatut berriaren inguruan Auzitegi Konstituzionalak landutako ebazpena eta itun fiskalaz hitz egiteko Espainiako Gobernuaren borondate eza, batik bat. Horien eraginez, oinarrizko zenbait ezaugarri eraginkortasunez babestekotan ahalik eta burujabeen izateko eta, krisi garai batean, ekonomikoki hobera egiteko bakarka aritzea onetsi dute gero eta kataluniar gehiagok.\nSutzar hori piztu eta elikatzeko, Mariano Rajoyren Alderdi Popularraren jokabidea funtsezko erregaietakoa izan da. Ezezko borobila eman zion Estatut berriari, 2006ko uztailean Auzitegi Konstituzionalean helegitea aurkezteraino. PPk ‘bidegurutze historikoa’ iritzi zion horren inguruko erabakiari, auzitan jarritakoa ‘Konstituzio paraleloa’ ei zelako eta ‘Estatu eredua alde bakar baten ekinetik txikitzen’ omen zuelako. Muturreko kanpaina egin zuten popularrek orduan, demagogia zenbatgura baliatuta, kataluniarren nortasuna bera erasotuta. Gainera, horretan ari zirela, hain arriskutsutzat jotzen zutenaren edukietako asko nagusi ziren zenbait erkidegotako estatutu berrietara eraman zituzten, hitzez hitz, lotsarik gabe. Espainiar esentzialismoa astindu zuten euren mesedetan, Katalunia bor-borka jartzeraino. Eta gaur egungoa bere osotasunean ulertzeko, alde politiko eta baita psikologiko guztiak ere aintzat hartzeko, ordura arte jo behar da. Geroztik, gainera, PPk ezer gutxi egin du hura konpontzeko, kataluniar gehienengana nolabait hurbiltzen saiatzeko, Estatuko lurralde eredua erreformatu, eguneratu, malgutu eta nazio izaerako erkidegoen eskaerak bideratzeko. Bestelakoetan bezala, ezer ez egitea iruditu zaio Rajoyri politikarik egoki eta eraginkorrena, baina egonean geratzen diren arazo sakonak usteldu baizik ez dira egiten azkenean.\nIndependentziaren alternatiba bakarra egungoan jarraitzea omen da, Gobernuaren jarrerak islatzen duenez. Kataluniako gizartearen zati handi baten ezinegonak, baina, erantzun politiko zehatzak behar ditu, konpromiso historikoak. Espainia ez da demokraziarako, askatasunerako eta aniztasunerako eremu posible bakarra, areago hor dauden zenbait lurraldetako herritarrei eroso egoteko modurik eskaintzen ez bazaie. Kataluniak eta Euskadik oso ezaugarri bereziak dituzte, eta nazio politikotzat aldarrikatzen dituzten gehiengo zabalak. Errealitate horretatik abiatzen ez direnek huts egingo dute behin eta berriz, uniformetasunaren aldeko pultsioek banaketarako prozesuak bizitzen baitituzte. Kataluniarrei dagokie euren etorkizuna erabakitzea, baina badago borondate kolektibo horretan eragiterik, hango gehiengoak gura duena izan dezan borondate onez eta ikuspegi zabalez ahalegintzerik. Eta Konstituzioaren 155. artikuluaz hitz egiterakoan ahoa berotzen zaien horiek, sakoneko arazo politikoari benetan aurre egitekotan, hobe lukete elkarbizitzarako proposamen ausart eta goi mailakoak egitea.\nIndependentziaren aldekoek, ostera, euren mugak hartu behar dituzte aintzat, populazioaren gehiengo benetan erabakigarria euren ingurura biltzeko dituzten zailtasunak. Eta horiei aurre egiteko modu bakarra aniztasunaren eta zeharkakotasunaren aldeko apustua areagotzea da, Katalunia barruko adostasunak zabaltzea. Zenbat eta indartsuagoak diren alde horretatik, orduan eta aukera gehiago izango dituzte frustrazioa ez den beste zerbait eskaintzeko, benetako jauzi bat ahalbidetzeko. Badira bertako gizarteko hainbat sektore independentziaren aurrean zuhur jokatzen dutenak edo horrekin kritiko direnak baina erabaki eskubideaz eta burujabetza prozesuan aurrera sendo jo beharraz zalantzarik ez dutenak. Horiekin lankidetzan jardutea ezinbesteko izan daiteke nazio gisara agertu eta Espainiako Gobernuaren estrategia inmobilistak lotsagarri utzi eta aldarazteko. Denbora asko joan da alperrik: mokoka, inkomunikatuta, elkarri lepoa emanda. Baina, ziurrenik, errealitateak ezartzen dizkien mugak gainditzearren, politikoki alde guztiei komeni zaie berba egitea. Horretarako, haatik, jokaleku berri bat behar da, nazio izaerako erkidegoei begirako keinu eta egitatezkoa, eredu autonomikoa benetan moldatu eta egokitzeko borondatezkoa. Estatuaren benetako izaera nazionanitza behingoz aitortzekoa, alegia.\nBizkaiko Zientzia eta Teknologia Parkeak saria lortu du EHUko ikasle batek I. Research Pitches Contesta irabazi du


2015a, argiaren inguruko ezagutza piztu dutenen omenez - Zientzia Kaiera\nAbiatzear da Argiaren Nazioarteko Urtea. Besteak beste, Optikaren liburuak mila urte bete dituela ospatzeko balioko du, bai eta Ibn al-Haytham bere egileak zientziari egindako ekarpen handia goraipatzeko ere.\nJohn Mather astrofisikariak hala deskribatu du argiak duen berebiziko garrantzia, eta ondo daki zertaz ari den, Big Bangaren teoria egituratzeko ezinbestekoa izan baitzen bere lana, eta 2006ko Nobel saria eman zioten horri esker. Bihar hasiko den 2015a Argiaren Nazioarteko Urtea izendatu du Unescok, eta horren harira egin ditu adierazpenok Matherrek. Ez dira motibo gutxi, bizitzaren ezinbesteko osagai honi 365 egun eskaintzeko.\nIslamaren Urrezko Aroa deritzon garaian bizi izan zen Ibn al-Haytham, eta berak eta beste zientzialari arabiar askok orduan egindako ekarpen mordoa goraipatzeko ere baliatuko du Unescok Argiaren Nazioarteko Urtea.\nArgitalpen-data: 2014/12/31 · Atala: Dibulgazioa\nArtikulu sorta honen aurreko sarreran, ikusi genuen fisikariek eta kimikariek 1900. urtearen inguruan erreparatu zietela lehendabizikoz antzerako problema zientifikoei: Rutherfordek […]\n[…] Elektrizitatetik argira. Unescok 2015a Argiaren Nazioarteko urtea izendatu du. Izendapen hau, besteak beste, Ibn al-Haytham zientzialariak Optikaren liburuak mila urte bete dituela ospatzeko balioko du, bai eta Ibn al-Haytham bere egileak zientziari egindako ekarpen handia goraipatzeko ere. Baina ez […]


Espetxe-onurei eta bidesari politikoei buruzko gauza gehiago (*) | Amnistia Ta Askatasuna\nEspetxe-onurei eta bidesari politikoei buruzko gauza gehiago (*)\nJon Iurrebaso Atutxa - ETAko preso politiko ohia Soumis à la jeu, 02/11/2017 - 23:50\nAzken artikuluan, sei eguneko espetxe-baimena eskuratzearren, ETAkide gisa atxilotutako euskal preso batek esan eta egin zuenaren aipamena (beste gauza batzuen artean) egiten genuen. Genioen, era berean, hura eta oraindik are gauza gehiago direla gaur egun euskal preso politikoei exijitzen zaiena. Gaurkoan, ordea, txanponaren beste aldea erakutsiko dugu, predeterminazioz ezkutatzen bada ere, azkenean azaleratu egiten dena.\nKomunak garbitzeko destinoa onartzea exijitu egin zion kartzelako zuzendaritzak euskal emakume preso politiko bati. Baina euskal emakume preso politikoak uko egin zionez, hilabete batzuk daramatza isolamendu egoeran. Haren eskualdeko militanteek oso modu argian ulertu dute hor planteatzen den kontraesana.\nAlegia, nola da posible kartzelariek halako lana inposatzea, dagokion estatus politikoa aldarrikatzen duen euskal emakume preso politikoaren gogoz kontra izanik? Edozein kasutan, zer dela eta uzten da bazter batean gure presoen estatus politikoaren aldeko aldarrikapena?\nHorixe da, hain zuzen, Sortu bidean azaltzen ez dena. Bertan, etsaiaren ildo politikoa onartzea proposatzen da, independentziarako bidearekin bat egin eta laguntza emateko, horrek dakartzan ondorioak aipatu gabe, eta aurrez aipatzen ez bada, ezkutatzen dela esan nahi du.\nHots, baten batzuek sinestarazi nahi digute Euskal Herriaren arazoak konpontzeko panazea aurkitu dutela, eta zertan datza halako kontua? bada, esku hartzeko ildo “eraginkorrak” eta aldebakarrekoak garatzean. Era berean, borroka eza eraginkorra dela sartu nahi digute gure odolean. Baina inozoenek ere ondo dakite borrokarik gabe mendetasuna dagoela. Hau da, etsaiaren exijentziak onartzea arnasa hartu ahal izateko, besterik ez. Aldebakartasunak errendizioarekin zerikusi handia du, aldebakarreko errendiziorako hautua egiten baitut, hain zuzen ere.\nAldebakartasuna errendizio hutsa dela jabetu da jende andana, horretara, halakoa ikusitakoan, aldebikotasuna estatuen arteko afera dela solik argudiatzen dute, eta lasai baino lasaiago gelditzen dira. Gezurretan segitzen dute eta edozein zentzugabekeria esateak balio du. Halaber, umekeria da esatea gatazka batean aldebikotasuna estatuen arteko afera dela soilik, arrazoi asko direla medio: politikoak, ekonomikoak, militarrak eta abarrak.\nGure mendetasun maila egiaztatzeko asmotan, lan destino zehatz bat onartzea exijitzen diguten bezalaxe, bestelako umiliazio ugariz gain, geuk egindakoa delitu gisa onartzera behartuko gaituzte, bai eta, geure jarrera politikoak ere.\nAzken kontu hori ez da gauerdiko ahuntzaren eztula, gai garrantzitsuak eta larriak dakartzalako berekin. Izan ere, baldin eta neuk egindakoa delitu gisa onartzen badut, guri ezarritako kondenak onartzea ere esan nahi du eta, horrenbestez, poliziaren eta epaien aurrean egindako deklarazioen aitorpena egiten dugu. Dantza honetan etsaia dugu musika eta letraren egilea, eta gauza guztien aitorpena egitera derrigortzen gaitu, hasieratik amaiera arte.\nKontua ez da horretara mugatzen. Bada, atxilotuaren gogoa makurrarazteko asmotan, presioaren, tratu txarren edo torturaren bidez, bigarren eta hirugarren pertsonen inguruan ateratako deklarazioak (izenak eta abarrak) eta salaketak baliozko bihurtzen dira. Haien bideari argi berdea emanez gero, beste batzuk kondenatzen ari garela onartzen dugu, gure benetako nahia ez bada ere. Torturatzen gaituzte, izenak bortxaz ateratzen dizkigute edo, bestela, asmatu egiten dituzte eta, edonola ere, halakoak onartuz gero, beste batzuk kondenatzen ari gara. Ez dugu halakorik egin nahi, baina horixe da bidea onartzeak dakarkigun ondorioa. Nahikoa izango dute halako “delazioarekin” (nahi gabe egindakoa) edo gauza gehiago exijituko ote dute?\nEstatu faxistek muturreko krudelkeria darabilte, eta erabateko mendetasun pean jarri nahi dituzte haien etsaiak. Beraz, borrokatu nahi duten belaunaldi berriek jakin bezate sufrimendu handia jasan beharko dutela. Men egiten duenak bere burua desegiten baitu nolabait, eutsi egiten dionak, aldiz, sufritu egiten baitu.\nHartara, borroka izan da euskal herri langile gisa bizirik irauteko elementu nagusia. Aurrera beti!\n(*) Artikulu hau aurreko hiru hauen jarraipena da: “Izaera politikoa galtzearen gainean. Damuaren gainean. Garraztasunik gabeko termino politikoetan”, “Damua dela eta ez dela” eta “Espetxe-ildoaren exijentziak, onurak eta bidesariak”.


Lizentzia da prozedura - Gazteluko plazatik\nHasiera » Euskara » Lizentzia da prozedura\nAtalak: Euskara, Hedabideak\nCC lizentzia desberdinak daude, bakoitzak nahieran erabil ditzan. (Arg.: Creative Commons | Maite Goñi | CC By SA)\nJoan den astelehenean, irailaren 13an, zalaparta handia sortu zen Twitterren Argia-k Aurri-ko eduki bat bere webgunean partekatu zuelako. Biok dugu lizentzia CC BY-SA, eduki libreen kulturan esan nahi duena “har nazazu eta zabaldu”. Hori eginez gero, teorian, denok pozik, kultura horretan helburua edukia ahalik eta gehien zabaltzea delako.\nNik jaso nuen eduki hori Aiurri-tik eta luze hitz egin dut hortaz telefonoz Joni Ubeda Aiurri-ko zuzendariarekin. Eta bai, lagunak gara, baina honetan ez gaude ados, eta berak bere ikusmoldea publikoki azaldu duen moduan, horixe bera egin nahi dut nik ere lerro hauen bidez.\nOstiral goiz hartan, irailaren 10ean, Argia-ko lantalde osoa barne bilera garrantzitsu batean zegoen eta praktiketako kazetari fina eta biok ari ginen gure webgunea edukiz elikatzen. Ordu bata aldera irakurri nuen Andoni Urbistondok Ainara Albizuri egindako elkarrizketa. Eta zera pentsatu nuen: “Zer interesgarria! Ea, begiratuko dut Aiurrik zer lizentzia duen: CC BY-SA. Ze ondo, partekatuko dut Argia-n”. Bi buelta gehiago ez, egin eta listo, beste hainbat edukirekin bezala. Gure kulturan oso ohikoa da hori. Ohi moduan, egiletzak behar bezala aitortu genituen, bai gure webgunean bai Twitterren (daitort, azken honetan hobetoxeago egin nezakeen, Urbistondoren kontua aipatuz, izen-abizena ‘bakarrik’ jarri bainion). Areago, guk eduki hori Twitterren jarri eta Aiurri-k “gustuko dut” eman zion. Eta ni pozik.\nLanean, beste edozein kazetari gisan\nAstelehen goizean lehertu zen gaia, Urbistondok esan zuenean Twitterren Argia-ko lan taldeak errespetua galdu ziela berari eta Aurri-ri, etikarik ez genuela… Tira, latzak leporatu dizkigu eztabaida osoan, ez ditut errepikatuko, nahi duena sar dadila gure kontuetan eta jarraitu ahalko ditu; gero askoz jende gehiagok hartu zuen parte debatean.\nKontua da Urbistondorenak ikusita, badirudiela Argia –nire bidez kasu hartan– albiste harrapakaria dela, talaian zain, Aiurri-koek edo beste edonork zerbait noiz jarriko zain, haien elkarrizketa eta klikak “lapurtzeko”, eta jakina, ondorioz, diruz ere gu “aberasteko”. Hala ematen zuen, batzuek izerdi-patsez lan ona egin, eta besteek bulegoko patxadatik zurrupatzen. Ez da esajerazioa, bestela irakurri testu haiek.\nUrbistondok hala saldu zuen arazoa. Zorionez, Aurri-k ez, eta eskertzekoa da. Hala ere, Ubedak bere idazkian dioenez, gaizki egin genuen, ez delako bakarrik lizentzia kontua, prozedura ere hor dagoelako. Areago, elkarrizketatuaren borondatea ere bortxatu nuen, hark argi utzi baitzuen: “elkarrizketa bakarra emango dut, publikoki, Aiurri-ri, eta herriko aldizkaria delako”.\nBaina, batetik, kasu honetan ez da “lizentzia eta prozedura”, Ubedak dioen gisan, lizentzia prozedura baita. Eta, bestetik, nik elkarrizketa Argia-n partekatu nuenean, ez nuen uste elkarrizketatuaren borondatearen aurka ari nintzenik, niretzat hori eduki bat partekatzea delako, eta ez elkarrizketa bat egitea. Horrez gain, nik ez ditut ezagutzen aldez aurretik elkarrizketa horrek dituen gorabeherak, Ubedak bere artikulu hasieran azaltzen dituenak. Areago, Albizu ari da kontatzen elkarrizketan bere esperientzia sare sozialetan partekatzen ari dela, oso modu sakon eta gordinean gainera… elkarrizketa oso ona da eta, gainera, Twitterren Argia-ren kontutik zabaldu ondoren Aiurrik “gustuko dut” ematen dio… nola demontre pentsatu behar dut nik gaizki ari naizela?\nJakina, nik susmorik txikiena izan banu elkarrizketatuak, egileak, eta hedabideak ez zutela eduki hori partekatu nahi, ez nukeen inoiz Argia-n zabalduko, lizentzia edozein izanda ere. Gerora atera den informazio guztiarekin bai, paragrafo hori irakurrita argi dago elkarrizketatuak ez duela nahi elkarrizketa hori beste inon agertzerik, eta publikoki ere hala adierazi zuen txio batez. Baina aurretik nik ezin hori jakin. Semaforo berdea ikusi nuen –lizentzia– eta aurrera.\nEdozein modutan, eta puntu horretara iritsita, nik ere badut eskubidea pentsatzeko, “baina medioak partekatu nahi ez badu, zergatik ez dio jartzen beste lizentzia bat eduki horri?”. Horrela semaforo gorria argi ikusten da eta badakigu ezin dela partekatu. Eta denak pozik.\nEdo pentsa dezaket baita ere, partekatze hori ostiralean bertan gaizki ikusi bazen –“Aiurri-ra deitu gabe erabilita”, “elkarrizketatuak ez zuen nahi”…– ea zergatik ez ziguten deitu eta arazo hau guztia saihestuko genukeen. Eta bai, uler dezaket, nik ere baditut seme-alabak, izan nahiz urte luzez zuzendari, eta badakit zer den ostirala arratsaldean nekatuta iristea etxera, asteburua, umeak… eta atseden hartzea pentsatu gabe zer leher daitekeen. Hain ondo ulertzen ez dudana da, afera honen errua nire gainean jarri nahi izana: “Zergatik ez zenuen deitu?”.\nHitz egin dezagun mamiaz\nArgia-kook ez dugu inongo interesik gurekin edukirik partekatu nahi ez duenarekin ezer partekatzeko. Elkartrukea borondatezkoa ez bada, ez du zentzurik. Partekatzea eta ez partekatzea guztiz zilegi dira biak, baina noski, nola jakin nork nahi duen eta nork ez?\nCreative Commonseko lizentzia libreenek (adibidez, CC BY-SA-k) esan nahi dute sortzaileek beren edukiak esparru libre batean uzten dituztela, hala nahi duenak baldintza berean erabili ditzan. Baldintzak argi daude, inork ez gaitu behartzen hori egitera eta iruditzen zait bere edukiak esparru horretan jarri eta gero protesta egiten duenak arazo handia duela, ez dabil bere edukiak behar bezalako arduraz zaintzen, edo iruzur egiten dio lizentzia horri eta haren izpirituari, munduan guztiz onartuak diren arauen gainean berriak jarri nahi dituelako: “eduki hau bai, bestea ez”, “aurretik baimena eskatuta”, “hau berezia da… kontuz”, “ez estutu gehiegi”, “ez eraman lizentziaren irakurketa zorrotzenera”… Eta bai, Joni, ez izan zalantzarik, entzuten zaituztegu, gure partekatzea gustuko ez zenutela adierazi zenigutenean berehala kendu genuen elkarrizketa gure edukietatik.\nIzan ditugu CC BY-SA lizentzia duten tokiko beste hiruzpalau mediorekin ere antzeko arazoak eta argi esan digute: “Ez dugu nahi gure edukirik erabiltzerik”. Ba listo, ez dugu erabiltzen, ez du zentzurik. Baina batek pentsatzen du hausnartu beharko dutela duten lizentziaz, ezta? Zeren eta, lizentzien hau, oinarrian ez baita lege kontu bat -hori ere izan arren–, hau batez ere norberak bere buruari emandako araua da.\nTira, hemen dago Argia-ko lan taldeak gaiaz duen ikuspegia. Espero dezagun zalaparta hau baliagarria izango zaigula euskarazko hedabideetan edukien partekatzean eta lizentzien kudeaketan aurrera egin dezagun. Kontua ez da nik ondo eta zuk txarto, edo alderantziz. Beste barik, hitz egin dezagun gehiago edukien erabileraz, adostu ditzagun behar direnak eta, gure desberdintasunak onartuta, jarrai dezagun denon artean euskal hedabideen esparrua indartzen. Inpresioa dut asko aurreratu dugula azken hamarkadetan, baina datozen urteak ere gogorrak izango dira –noiz ez dira izan?– eta lizentzia libreak tresna garrantzitsua izan daitezke etorkizun korapilatsu horri aurre egiten laguntzeko.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Muntaia- eta mantentze-lan elektriko/elektronikoak (Modulua)" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Muntaia- eta mantentze-lan elektriko/elektronikoak (Modulua) Egilea: Elhuyar Hizkuntza Zerbitzuak\nAutomatizazioa eta robotika industriala (Heziketa Zikloa). Goi maila 3 Elektrizitatea eta Elektronika (Lanbide Arloa) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) 3 Fabrikazio mekanikoko produkzioaren programazioa (Heziketa Zikloa). Goi maila 3 Instalazioa eta mantenimendua (Lanbide Arloa) Gehiago ... 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Muntaia- eta mantentze-lan elektriko/elektronikoak (Modulua) 3 Sistema automatizatuak (Modulua) Sistema elektrikoak, pneumatikoak eta hidraulikoak (Modulua) 2 Automatismo Elektrikoak, Pneumatikoak eta Hidraulikoak (Modulua) 2 Mekatronika Industriala (Heziketa Zikloa). Goi maila 2 Sistema mekatronikoen irudikapen grafikoa (Modulua) 1 Elektrizitatea eta automatismo elektrikoak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Linea automatizatuen muntaia- eta mantentze-lanak (Modulua) Guztiak ikusi ... gutxiago ...\nElhuyar Hizkuntza Zerbitzuak 2 FESTO Pneumatik S.A.V. 1 Atela, Aintzane 1 Euskadi (Autonomia Erkidegoa). Hezkuntza, Unibertsitate eta Ikerketa Saila 1 IMH Makina Erramintaren Institutua 1 Navascués, Josemari